Олий ўқув юртларида янги ўқув йилидан тўлов контракт миқдори ошади - Халқ сўзи\n11:44 10 Июль 2018 Жамият\nЖорий йилнинг 1 сентябридан тўлов-контрактнинг янги нархлари белгиланди. Бу ҳақда Xushnudbek.uz телеграм каналида хабар берилган.\nУнга кўра, янги ўқув йилидан\nэнг арзон контракт - 45 баравар, яъни 8 млн. 293 минг 500 сўм (илгари 6 млн 650 минг сўм эди);\nэнг қиммат контракт - 33 баравар, яъни 6 млн 81 минг 900 сўмни ташкил қилади.\nШунингдек, эндиликда Олий таълим муассасаларидаги тўлов-контракт нархлари энг кам ойлик иш ҳақига боғланган бўлади. Бу дегани энди ҳар сафар иш ҳақлари кўтарилса, контракт нархи ҳам кейинги семестрдан ошиб боради, деганидир.


Сурияда ҳалок бўлган йигирма иккинчи қирғизистонликнинг исми аниқланди\n22 апрел 2021, Тошкент вақти: 22:47\nҚирғизистон расмийлари Сурияда жангарилар сафида жанг қилаётган пайтда ўлдирилган қирғизистонликлардан яна бирининг исми аниқланганини маълум қилди.\nИчки ишлар вазирилиги ҳозирча ҳалок бўлган шахснинг симини ошкор қилмаётир. Маълум бўлишича, мазкур шахс Сурияда ҳалок бўлган 22-қирғизистонликдир. Унинг ёши 25 да бўлиб, Ўш вилоятининг Қорасув туманида яшаган.\nҚирғизистон расмийлари Суриядаги жангарилар сафида 200 нафар қирғизистонлик жанг қилаётганини, улардан 30 нафари аёллар эканини билдирди. Қирғизистонда шу кунгача Сурияга одам ёллашга уринган 83 ҳолат фош этилган.\nБўхронларни ўрганиш халқаро гуруҳи Суриядаги жангарилар сафида минтақадан борган 4000 одам борлиги ҳақида маълумот тарқатган эди.


ИнтерФУТБОЛ :: Шарқ дурдонаси ёхуд Россиядаги Марказий Осиёлик легионерлар ҳақида...\nШарқ дурдонаси ёхуд Россиядаги Марказий Осиёлик легионерлар ҳақида...\nSportbox.ru сайти Россия чемпионатида тўп сурган|сураётган Ўрта Осиё мамлакатларининг энг кучли футболчилари ҳақида мақола тайёрлаб, уларни ўзига хос рамзий терма жамоага жойлади. Табиийки, рўйхатда ўзбекистонлик футболчиларга алоҳида эътибор қаратилди. Жумладан, миллий жамоамиз томонидан маҳаллийлаштирилган ўйинчиларга ҳам. Қизиқяпсизми, унда рамзий жамоадан кимлар ўрин олишгани билан танишиб чиқишингиз мумкин.\nДарвозабонлар масаласида танлов катта эмас - Ўзбекистон миллий термасида ўйнаган Алексей Поляков, Тожикистон вакили Андрей Мананников, Қозоғистондан Константин Ледовских ва Андрей Сидельников. Булар орасидан Поляковни танладик. Зеро, у тожистонлик ва қозоғистонлик амплуадошларидан фарқли равишда, юқори даражали ўйинларда кўпроқ қатнашган, яна ўйнаган клублари ҳам нисбатан обрўлироқ. Аниқроқ айтсак, Алексей «Локомотив», «Крилья Советов», «Луч» ва «Томь» клублар таркибида РПЛнинг ўзида жами 130 марта майдонга тушган. Ўзбекистон миллий жамоасида эса 18та учрашув ўтказган. Совринлари ҳам кам эмас: «Локо» билан чемпионатнинг кумуш ва бронза медаллари (икки марта)га сазовор бўлган, мамлакат кубоги ҳамда суперкубоги соҳибига айланган. Унда «Крилья Советов» сафида ютилган яна битта «бронза» бор. Поляковнинг устунлиги? Олимпиячиларга хос хотиржамлик, яхши реакция, профессионаллик. Тўғри, осмондаги юлдузни урмаган, аммо майдонда ҳам, унинг ташқарисида ҳам ишончли эди.\nМудофаа марказида - Ўзбекистон фуқаролигини қабул қилган Олег Пашинин ва тожикистонлик Рашид Раҳимов. Биринчиси «Локомотив»га содиқ қолиб, «темирйўлчилар» сафида барча турнирларда 200тадан ортиқ ўйин ўтказди. Тожикистонлик футболчи эса Россияда кўп ўйнагани йўқ, дастлаб «Спартак», кейинчалик «Локо», сўнг яна «Спартак»да кўриниш берди. Фаолиятининг қолган қисмини эса Австрияда ўтказди. Тўғри позиция танлаш, эпчиллик, бош билан яхши ўйнаш - ушбу футболчиларнинг устунлиги шулар. Қанот ҳимоячилари ҳам ҳақиқий универсаллар, улар тўғри келса, марказда бемалол ўйнай олишган. Чап томонда - яна бир «локомотивчи», Душанбеда туғилган Игорь Черевченко. Ўнгда - «Рубин» клуби ва Ўзбекистон термаси афсонаси Андрей Фёдоров. Бу футболчилар қанотлар бўйлаб рейд уюштиришдан кўра, рақиб ўйинини бузишни кўпроқ маъқул кўришган.\n«10-раҚам» позицияси Қосимовга тегишли\nТаянч чизиғи учун икки асосий номзод бор - бири «ўзбек» Владимир Маминов, иккинчиси Тожикистонда туғилган Олег Ширинбеков. Ўйин услуби бўйича бир-бирига ўхшаш футболчилар мос равишда «Локомотив» ва «Торпедо» етакчилари ҳисобланишган. Охир-оқибат, танлов бутун фаолиятини «Локомотив»га бағишлаган Владимир Маминов номзодида тўхтади. Унинг «темирйўлчилар» таркибидаги статистикаси шунчаки, ажойиб: 16 мавсум, 397та ўйин, 40та гол! Энг муҳими, Маминов «қизил-яшиллар» билан миллий даражадаги деярли барча совринларга эга чиққан. Ярим ҳимоячи Ўзбекистон термаси либосида атиги 12 марта майдонга тушган, аммо бу рўйхатга кирган айрим футболчилар кўрсаткичидан яхшироқ. Рамзий жамоадаги туркман паспортига эга ягона футболчи - «армиячи» Дмитрий Хомуха Ашхободда туғилган. Унинг ярим ҳимоя ўнг қанотидаги жойи рақобатдан холи. Бу футболчи кўп клубларда ўйнаган, улар орасида энг машҳурлари сифатида «Зенит» ва ЦСКАни кўрсатиш мумкин. Хомуха биринчи навбатда, жарима зарбаларини қойилмақом тарзда ижро этиши билан танилган: дарвозабонлар унинг қайси бурчакни нишонга олишини ҳеч аниқлолмасдилар. Майдон марказининг чапроғига ўзбекистонлик Одил Аҳмедов жуда мос. Юксак иқтидор соҳиби, ақлли ва универсал футболчи. У 2011-2013 йилларда юлдузли «Анжи» сафида ҳам йўқолиб қолмади, кейинчалик анча кучайишга эришган «Краснодар»да порлади. Одил Россияда шу икки клуб сафида умумий ҳисобда 211та ўйин ўтказиб, 13та гол ва 22та самарали узатма муаллифига айланди. Ўзбекистон термасидаги статистикаси эса даҳшат - 102та ўйин, 20та гол. Аҳмедов 2015 йилдан буён миллий жамоа сардори ҳисобланади. Одил Россияда ютилган 2та бронза медали билан кифояланди - бирини «Анжи», иккинчисини «Краснодар»да қўлга киритди. 2017 йили Хитойнинг «Шанхай СИПГ» клуби таркибига қўшилгач эса, «олтин»га ҳам эришди. Эътиборлиси, ушбу позицияга даъвогарлар орасида Ўзбекистоннинг яна бир фуқароси Руслан Агаларов («Анжи») бор эди. Ҳужумчи ортидаги жой ўзбек футболи афсоналаридан бири Миржалол Қосимовга тегишли. Россияда ушбу футболчининг номи биринчи навбатда, 1995 йили чемпионликни қўлга киритган «Алания» билан боғланади, ваҳоланки, у «Крилья Советов»да ҳам чакки ўйнамаган. Қосимов - бу узатма устаси, тўп билан нозик ҳаракатланадиган футболчи, ажойиб зарба соҳиби. Илк бор «Алания»га келганида, чемпионатнинг ўзида 64та ўйинда 25та гол урган - бундай сермаҳсулликка ҳужумчилар ҳам ҳавас қилишса арзийди. У терма жамоада ҳам мўлжални аниқ олиш бобида зўр эди: 67та ўйинда 31та гол. Бундан ташқари, Қосимов майдон ташқарисида ҳам жамоа юрагига айланган. Палов ёки кабоб тайёрлаш, нохуш вазиятни бир ҳазил билан тубдан ўзгартириш - айнан унга тааллуқли. Хуллас, «10-рақам» позициясида бу футболчига рақобат туғдириши мумкин бўлган бошқа номзод топиш амри-маҳол.\nШомуродов ва Нидергаус: ҳам гол, ҳам узатма...\nҲужумчилар орасида эса вариантлар бисёр: Тожикистондан Муҳсин Муҳаммадиев («Локомотив», «Спартак») ва Арсен Аваков («Торпедо»), Туркманистондан Владимир Байрамов («Рубин»), Қозоғистондан Сергей Волгин («Текстильшик»), Ўзбекистондан Александр Гейнрих (ЦСКА, «Торпедо») ва Жаъфар Ирисметов («Спартак»)... Аммо олдинги чизиқдан тажриба ва ёшлик уйғунлигида ташкил топган тандем ўрин олди: Владимир Нидергаус — Элдор Шомуродов. Индивидуал жиҳатдан кучли форвардлар. Улар виртуал жамоада бир-бирларининг ўринларини тўлдиришлари, ҳам ердан, ҳам ҳаводан ҳужум уюштиришлари мумкин. Владимир Нидергаус ўтган асрнинг 90-йилларида «Ротор»нинг етакчиларидан бири эди, тезкор, ғайратли, сермаҳсул футболчи сифатида ёдда қолган. Волгоградликлар таркибида 200та ўйинда 77та гол урган. Унинг шеригини эса ортиқча таништиришга ҳожат йўқ: Элдор Россия чемпионати жорий мавсуми тўпурарлар пойгасида 2-ўринни эгаллаб турибди. «Ростов» клуби ва Ўзбекистон термасининг амалдаги етакчиларидан бири. Майдонда гол уриш вазиятини сезиш қобилияти, турли манёврлар ишлатиши, позицияни тўғри танлаши билан ажралиб туради. Ҳақиқий универсал: ҳам марказий ҳужум, ҳам орқароқда ўйнай олади. Футболдан ташқарида эса хушмуомала, камтар йигит. Элдор ўтган йили Ўзбекистоннинг энг яхши футболчиси сифатида тан олинди. Дарвоқе, унинг миллий жамоадаги кўрсаткичларига ҳам ҳавас қилса арзийди: 43та ўйинда 20та гол, яъни 1тасида ўртача ҳисобда 0,5та гол! Ушбу танловнинг тўғрилигини машҳур футбол функционери Юрий Белоус гаплари ҳам тасдиқлаши мумкин: «Шомуродовнинг ёзда кучли чемпионатлардан бирига ўтиши мумкинлигини инкор этмайман. У ажойиб футболчи!»\n8 нафар мураббий, икки ўйинчи ва бир функционер\n*** 46 ёшли Поляков ярим йилдирки, «Торпедо» дарвозабонларига устозлик қилмоқда. Алексей бунга қадар 8 йил мобайнида «Локомотив»да киперларни шуғуллантирди. «Игнашевич «Торпедо»га таклиф қилганида, ортиқча ўйлаб ўтирмадим, - дейди у. - Яхши иш, боз устига, Москвада».\n*** 45 ёшли Черевченко 2018 йилнинг ноябридан буён Туланинг «Арсенал» клубини бошқармоқда. Ўзига яраша натижаларга ҳам эришди: ўтган мавсум клуб мамлакат чемпионатида 6-ўринни эгаллади, ўз тарихида илк бор еврокубокларга йўлланма олди, ҳозир эса «Спартак»ни ортда қолдирган ҳолда, 7-поғонада бормоқда.\n*** Мартда 55 ёшини нишонлаган Раҳимов РПЛ мураббийлари ичида обрўга эга, гарчи сўнгги пайтларда муайян бир клубда ишламаётган бўлсада. У «Локомотив», «Амкар», «Терек» («Ахмат»)да ишлади. Ҳозир эса Раҳимовни асосан телевизион студияда эксперт сифатида кўриш мумкин. Албатта, бу вақтинчалик ҳолат: дурустроқ таклиф тушса, катта футболга қайтиши турган гап.\n*** Пашинин — «Локомотив» бош мураббийи ёрдамчиси. Яъни у ўз жойида. Олег 45 ёшда, мустақил ишлаш вақти ҳали келади.\n*** 49 ёшли Фёдоров ҳам «темирйўлчилар» устози, фарқи, Тошкентнинг «Локомотив» клубида. У бош мураббий, клуб билан шартномаси йил охирида якунланади. Фёдоров бу жамоа билан етарлича муваффақиятга эришишга улгурди: «Локо» унинг қўл остида 2018 йили Ўзбекистон чемпиони бўлди, ўтган йили эса мамлакат суперкубогини қўлга киритди.\n*** Маминов сўнгги 10 йил ичида мураббийлик билан шуғулланди. Жумладан, «Локомотив», «Рубин», «Химки», «Солярис» ва «Тюмень» клубларида фаолият олиб борди. 2020 йилнинг январида уни Қозоғистоннинг «Актобе» клуби бош мураббийи лавозимига тайинлашганди, аммо бир ой ўтмасдан истеъфога чиқаришди. Владимир 45 ёшда, профессионал эканлигини аллақачон исботлаб улгурган, шундай экан, узоқ вақт ишсиз қолмаслиги турган гап.\n*** 32 ёшли Аҳмедов тўртинчи мавсумдирки, «Шанхай СИПГ»да ўйнамоқда. Тўғри, унинг маоши Хитойнинг 2018 йилги чемпиони сафидаги Халкникидек эмас, аммо тан олайлик, бир йил учун 5 млн. евро ёмон эмас. Ўзбекистонлик ярим ҳимоячининг Чин юрти жамоаси билан тузган шартномаси 31 декабрда якунланади.\n*** 50 ёшли Хомуха Россия ёшлар термаси (U-18) катта мураббийи ҳисобланади. У бу даражада нималарга қодирлигини кўрсатиб улгурди: 2013 йили 17 ёшлилар тоифасидаги жамоа билан Европа чемпионлигини қўлга киритди, 2015 йили эса 19 ёшли шогирдлари билан қитъа биринчилигида кумуш медалга сазовор бўлди.\n*** Миржалол Қосимов ҳам мураббий, футболчилик даврида унинг фаолияти шу тахлит давом этиши кундек равшан эди. Ҳозир Олмалиқнинг АГМК клуби устози, бунга қадар «Бунёдкор»да ишлади, мамлакат бош жамоасини бошқарди. Қосимов ўтган йили сентябрь ойида 50 ёшга тўлди.\n*** 52 ёшли Нидергаус функционерликни маъқул кўрди. У Қозоғистонда Қарағанданинг «Шахтёр», Астананинг «Локомотив» ва Костанайнинг «Тобол» клубларида спорт директори бўлди. 2019 йилнинг июлида ўз хоҳиши билан «Тобол»дан кетди.\n*** Шомуродов, юқорида таъкидланганидек, ҳамон «Ростов» шарафини ҳимоя қилмоқда. Январда клуб билан 5 йиллик янги шартнома тузди. Элдорни ҳозирги жамоасида ҳамма нарса қониқтирмоқда. «Ростов»да ички муҳит ажойиб. Клуб раҳбарияти, мураббийлар штаби, футболчилар ва барча ходимлар - ягона катта оила, - деганди Шомуродов яқинда sportbox.ru сайтига берган интервьюсида. — Жамоамизнинг бу мавсум турнир жадвалида имкон қадар юқорироқ ўринни эгаллаши учун қўлимдан келган барча ишни қиламан». Шомуродовнинг жамоага фойда келтириши шубҳадан холи.


26 Апрель 22:20\n«AMANAT партиясининг бирлашувчи қурултойи бўлиб ўтди, у ADAL партиясининг унга қўшилганлигини тасдиқлади. Бунинг оқибати ҳукмрон партиянинг сайлов базасининг кенгайиши ва ислоҳотлар жараёнида жамоатчиликнинг янада мустаҳкамланиши бўлади. Умуман олганда, бу воқеа март ойида бошланган AMANAT партиясининг ўзгариши мантиғига мос келади.\nШубҳасиз, энг шов-шувли хабар президент Қасим-Жомарт Тоқаевнинг ўз раислигини тугатиши ва AMANAT партиясидан чиқиш тўғрисидаги қарори бўлди.\nШу билан бирга, AMANAT ҳали ҳам Президент ислоҳотлари курси тарафдорларини бирлаштиришнинг ўзаги бўлиб қолади.\nҚайд этиш жоизки, Давлат раҳбари январ ойида партия раислигига кириши биланоқ бу лавозимга вақтинча, йил охиригача қабул қилинишини маълум қилган эди. Сиёсий ваъда бажарилди.\nБундан ташқари, Давлат раҳбари март ойидаги Мурожаатномасида мамлакат Президенти ўз ваколатларини амалга ошириш даврида сиёсий партияга аъзо бўлмаслиги тўғрисидаги қоидани Конституцияда мустаҳкамлаб қўйишни таклиф қилган эди.\nШундай қилиб, Президент Конституцияга киритилган ўзгартиришларни кутмасдан, ўзи бошлаган сиёсий ислоҳотларни амалий амалга оширишга киришди», — деб ёзди Ерлан Қарин Telegram каналида.\n#Сиёсий партиялар #AMANAT партияси


Эрон ТИВ: Террорчилар Мадинада теракт содир этиб, барча тўсиқлардан ўтишганини кўрсатишди\n15:27 / 05.07.2016\nЭрон ташқи ишлар вазири Муҳаммад Жавод Зариф куни кеча Саудия Арабистонининг Мадина шаҳрида, пайғамбар Муҳаммад (с.а.в) масжиди ёнида содир этилган терактга ўз муносабатини билдирди. "Террорчилар ўтмаган бошқа ҳеч бир тўсиқ қолмади. Суннийлар ҳам, шиалар ҳам уларнинг қурбонига айланди", - деб ёзади у Twitter ижтимоий тармоғида.\nЭрон дипломатияси раҳбари жаҳондаги барча мусулмонларни террорчилар билан курашиш учун бирлашишга чақирган.\nЭрон ТИВнинг расмий вакили Баҳром Гасемий ҳам Саудияда бўлган терактларга нисбатан ўз фикрини билдирган. "Терроризм чегара билмайди. Унга қарши курашишда халқаро ва минтақалараро даражада бирлашишдан бошқа чора йўқ", - деган дипломат.\nАйни дамда Эрон ва Саудия Арабистони ўртасидаги дипломатик муносабатлар бузилган. Бунга сабаб Саудия томонининг мамлакатдаги шиаларнинг машҳур дин пешвоси Нимр ан Нимрни ўлдиргани туфайли, эронликлар Теҳрон ва Машҳаддаги Саудия Арабистонининг дипломатик биноларини вайрон этишгани сабаб бўлган.


ИнтерФУТБОЛ :: Ж.Корея терма жамоаси йиғинни эртароқ бошламоқчи\nЖ.Корея терма жамоаси йиғинни эртароқ бошламоқчи\nЖанубий Корея миллий терма жамоаси янги бош мураббийи Шин Тэ Йонг жамоани ЖЧ-2018 саралашининг қолган 2та ўйинига яхши тайёрлаш учун режа ишлаб чиқмоқда. Жумладан, кореялик мураббий термани ҳал қилувчи ўйинлар олдидан эртароқ йиғмоқчи.\nЖанубий Корея терма жамоаси 31 август куни ўз уйида Эронни қабул қилса, 5 сентябрь куни Тошкентда Ўзбекистон меҳмони бўлади. Дастлабки режага кўра, миллий терма 28 август куни йиғинни бошламоқчи эди. Боиси, 27 август куни Кей-лигада тур ўйинлари ўтказилади.\nШин Тэ Йонг эса жамоани белгиланган вақтдан 1 ҳафта илгари йиғишни кўзламоқда. Кей лига клублари мураббийлари терма жамоага ёрдам беришга тайёр эканликларини маълум қилишди. Энди Кей лига директорлар кенгаши ушбу масалани муҳокама қилади. Мураббийнинг талаби бажарилса, Шин Тэ Йонг 21 августдан бошлаб футболчиларни тайёрлаш имкониятига эга бўлади.\nКорея миллий чемпионати ўйинларини кузтаётган мутахассис терма жамоага номзод футболчиларга қўйиладиган талабни қисқача баён қилди: "Биринчи навбатда 90 дақиқа давомида бор кучини бериб ўйнайдиган футболчиларни термага таклиф қиламан".\nАйтганча, Жанубий Корея ОАВлари хабарига кўра, Ки Сонг Йонг ("Суонси") ва Сон Хеунг Мин ("Тоттенҳем") ЖЧ саралаш босқичидан ўрин олган Эрон ва Ўзбекистонга қарши ўйинларда майдонга туша олишади.\nСон Хеунг Мин кейинги ҳафта Туманли Альбионга учиб кетади. Лекин у ўз клубининг АҚШга қиладиган турнесида иштирок этмайди. У 12 август куни старт оладиган Англия премьер-лигасида майдонга тушиши мумкин.\nТиззасидаги жароҳатидан аста-секин фориғ бўлаётган Ки Сонг Йонгнинг ҳам ҳолати яхшиланмоқда. Терма жамоа шифокорлари фикрича, Ки Сонг Йонг Қатар билан ўйинда жароҳат олмаган. У эски жароҳатини янгилаб олган, холос.\nШунингдек, бу йил қишда Франциянинг "Дижон" клубига ўтган яримҳимоячи Квон Чанг Хун ҳам бош мураббий Шин Тэ Йонгнинг назарига тушган. Ўтган ҳафта у ўз жамоасининг "Нанси" билан ўртоқлик ўйинида иштирок этиб ўйинда киритилган ягона голга ҳаммуаллифлик қилган. Куни кеча Шин Тэ Йонг Франция чемпионатида қатнашувчи ушбу футболчи билан видеоқўнғироқ орқали 20 дақиқа мулоқот қилганлиги маълум бўлди.\n8 июль куни Кей-лига доирасидаги "Чонбук" - "Улсан", 9 июль куни эса "Сувон" - "Жежу Юнайтед" ўйинларини бевосита стадиондан туриб кузатган Шин Тэ Йонг маҳаллий матбуотга берган интервьюсида ёшидан қатъий назар термага фойдаси тегадиган ҳар қандай футболчини таркибга жалб қилишини таъкидлаган.\n"Менга футболчининг ёши фарқсиз. Жамоага фойдаси тегса Ли Донг Гук (39 ёш; "Чонбук")ни ҳам чақиришим мумкин. Мен 1-2 йилни эмас, 1-2 та ўйинни ҳал қилмоқчиман. Ҳамма нарсани шу 2 ўйинга тикканмиз. Эрон термаси аввал гол уриб олса, вақтни чўзиш пайида бўладиган жамоалардан ҳисобланади. Биз ҳамма нарсага тайёр туришимиз ва 3-4та вариантни ўйлаб қўйишимиз керак", — деди Шин Тэ Йонг "Sports Seoul" нашрига берган интервьюсида.


ЎЗБЕКИСТОНДА ЁШЛАР БАНДЛИГИ - Ўзбекистон овози газетаси\nҳамда ижтимоий ҳимоя масаласига алоҳида аҳамият берилаётгани хорижлик экспертлар томонидан ҳам эътироф этилмоқда.\nМутахассисларнинг қайд этишича, кейинги йилларда дунёнинг кўплаб ҳудудларида, ҳатто ривожланган давлатларда ҳам ёшларни иш билан таъминлаш масаласи муаммога айланиб қолди. Оқибатда, миллионлаб ёшлар ишсизликдан азият чекмоқда.\nХалқаро меҳнат ташкилоти (ХМТ) маълумотларига кўра, биргина ўтган йилнинг ўзида дунё бўйлаб салкам 202 миллион одам ишсиз қолган. Бу 2012 йилга нисбатан тахминан 5 миллионга кўп. Ишсизликнинг асосий қисми ёшлар «ҳиссаси»га тўғри келмоқда.\nЯъни, 2013 йилда 74,5 миллион йигит-қиз барқарор даромад манбаига эга бўлмаган. Мазкур кўрсаткич инқирозгача бўлган даврга қараганда 4,1 миллионга ўсган. Таҳлиллар, бугунги кунда ёшларнинг ишсизлик даражаси катталарга қараганда деярли уч баробар ошганини кўрсатмоқда.\nАйниқса, Яқин Шарқ, Шимолий Африка, Лотин Америкаси, Жанубий Европа ҳамда Кариб ҳавзаси мамлакатларида вазият мураккаблигича қолмоқда. Бу ҳудудларда ҳеч қаерда ўқимайдиган ва ишламайдиган ёшлар сафи тобора кенгайиб боряпти. Жаҳон Банки ҳисоб-китоблари эса сайёрамизда иш ва ўқишда банд бўлмаган ёшлар сони 600 миллиондан ошиб кетганидан далолат бермоқда.\nГермания канцлери Ангела Меркел 2013 йил ёзида Англиянинг «The Guardian» нашрига берган интервьюсида шундай деган эди: «Ёшларни иш билан таъминлаш, эҳтимол, ҳозирги вақтда Европани ларзага солаётган энг долзарб муаммо бўлса керак». Бу хавотирлар бежиз эмас, албатта. Қитъада профессионал касбий таълим ва тайёргарликка эга бўлмаган ёшлар сафи юқори суръатларда ўсиб бораяпти. Расмий статистикага кўра, ҳозирда евроҳудудда 25 ёшгача бўлган ишсизлар сони 5 миллиондан кўпроқни ташкил этади. Хусусан, Испания, Греция, Италия, Португалия ва Францияда бу борадаги салбий кўрсаткич сақланиб турибди. Айниқса, Греция ва Испанияда аҳвол анча оғир. Бу мамлакатларда ҳозир ҳар иккинчи ёш ишсиз.\nЭкспертлар Испанияда ёшлар ўртасида оммавий ишсизлик авж олиши сабабини мамлакатда иш берувчи ва ходим ўртасидаги тузиладиган шартномаларнинг «букилмас» қоидаси билан изоҳлашмоқда. Мазкур давлат меҳнат бозорида узоқ йиллардан бери икки турдаги — вақтинчалик ва доимий шартномалар амал қилади. Одатда, иш берувчиларнинг аксарияти ёшларни икки йиллик муддат кўзда тутилган шартномалар асосида ишга олишни маъқул кўради. Кейинчалик ҳали белгиланган муддат тугамасдан улар ишдан бўшатилади ва ўрнини янги «ижарачилар» эгаллайди. Яъни иш топган ёшлар ҳам ўзларининг унда омонат эканини ҳис қилиб туришади.\nИқтисодчиларнинг фикрича, бунинг сабаби ёш ходим икки йиллик иш стажига эга бўлса, иш берувчи унга барча социал пакетларни ўз ичига олган тўлақонли доимий шартнома тақдим қилишга мажбур бўлади. Бу ҳолатда уни ишдан олиш жуда қийин. Мабодо шундай вазият рўй берса, иш берувчи ходимнинг ҳар бир ишлаган йили учун катта миқдорда пул тўлашига тўғри келади. Шу боис мамлакат меҳнат бозори кўпроқ катта ёшли ишчилар томонидан эгаллаб олинган. Оқибатда 25 ёшгача бўлган йигит-қизлар ўртасидаги ишсизлик даражаси 2013 йилда 56 фоизга етди. Ёшлар ҳақ-ҳуқуқлари билан мутлақо ҳисоблашмайдиган бу тизим бошқа қатор давлатларда ҳам учрайди.\n— Ёшлар ўртасидаги ишсизлик жамиятда ижтимоий тартибсизликларни келтириб чиқаради, — дейди Дублиндаги Ҳаёт сифатини яхшилаш Европа фонди вакили Массимилиано Машерини. — Доимий меҳнатда банд бўлмаслик уларни жамиятдан узоқлашиб, бегоналашиб кетишига сабаб бўляпти. Айни пайтда Европада 30 ёшгача бўлган ўрта ва ихтисослашган маълумотга эга 14 миллион одам ишсиз. Агар ҳукуматлар иш берувчилар учун турли имтиёз ва субсидиялар жорий этиш масаласига бефарқлигича қолаверса янги иш ўринлари яратиш мушкул. Умуман, кўплаб мамлакатларда коллеж ва университет битирувчиларини иш билан таъминлаш масаласига давлат даражасида эътибор қаратилмаяпти.\nЛотин Америкаси давлатларида ҳам ёшлар ўртасидаги ишсизлик ўткир муаммолигича қолмоқда. Халқаро меҳнат ташкилоти қитъадаги мамлакатлар ёшлар бандлигини таъминлашга қаратилган инновацион ва самарали стратегик ечимни топиши зарурлиги ҳақида огоҳлантирди.\nХМТнинг Лотин Америка ва Кариб денгизи ҳавзаси давлатлари бўйича ҳудудий директори Элизабет Тинико бу борада шундай баёнот билан чиққан эди:\n«Энг катта, таъбир жоиз бўлса, таҳликали муаммо — минтақада истиқомат қилаётган 21 миллион йигит-қизнинг ҳеч қаерда ўқимаслиги ва ишламаслигидир. Айни пайтда уларнинг тўртдан бир қисми иш қидиряпти, 12 миллионга яқини, асосан аёллар, уй ишлари билан шуғулланяпти. Қолган 4 миллион 600 минг ёш эса мутлақо бекор».\n— Қатор мамлакатлар меҳнат бозорини тўғри ташкил қила олмаяпти, — дейди Халқаро меҳнат ташкилоти бош директори Гай Райдер. — Бундай шароитда иқтисодиётни соғломлаштириш, инвестиция унумдорлигини ошириш билан бир қаторда, аҳолининг заиф ва ҳимояга муҳтож қатламини самарали ижтимоий муҳофаза қилиш масаласига алоҳида эътибор қаратиш талаб этилади. Агарда ёшлар ишсизлигига қарши қатъий чоралар кўрилмаса ижтимоий кескинлик янада кучайиши мумкин.\nМутахассислар глобал иқтисодий инқироз оқибатлари туфайли жаҳоннинг турли ҳудудларида миллионлаб ёшлар ишсизлик гирдобига тортилаётган бир пайтда Ўзбекистонда ёшлар бандлигини таъминлаш барқарор суръатларда ўсиб бораётганини таъкидлаб, бунинг асосий сабабини мамлакатимизда иш ўрни яратиш бўйича ўзига хос йўл танлангани ҳамда ижтимоий ҳимояга катта эътибор қаратилаётгани билан изоҳлашмоқда.\nДарҳақиқат, мустақилликнинг дастлабки даврларидан бошлаб юртимизда аҳоли, хусусан, ёшларни иш билан таъминлаш масаласи энг муҳим вазифалардан бири сифатида кун тартибига қўйилди. Аввало, йигит-қизларнинг доимий меҳнатда банд бўлишини кафолатлашнинг ҳуқуқий асослари яратилди. Жумладан, истиқлол йилларида қабул қилинган Меҳнат кодекси, «Аҳолини иш билан таъминлаш тўғрисида»ги ва «Ўзбекистон Республикасида ёшларга оид давлат сиёсатининг асослари тўғрисида»ги қонунлар ва бошқа меъёрий ҳужжатлар ёшларнинг, айниқса, касб-ҳунар коллежи битирувчиларининг ишли бўлишига мустаҳкам замин ҳозирлади.\nХалқаро ҳамжамият мамлакатимизда қабул қилинган 12 йиллик умумий мажбурий бепул таълим тизими нафақат юксак интеллектуал салоҳиятли авлодни вояга етказиш, балки ёшлар бандлигини таъминлашга қаратилган, пухта ўйланган ва амалда ўзини оқлаётган ноёб тажриба эканини таъкидламоқда. Бу моделнинг принципиал хусусияти шундаки, ўқувчилар мактабдаги 9 йиллик таҳсилдан кейин ихтисослаштирилган касб-ҳунар коллежлари ва академик лицейларда умумтаълим фанлари билан бирга меҳнат бозорида талаб қилинадиган икки-уч мутахассислик бўйича касб-ҳунар ҳам эгаллашади.\nБитирувчиларни ишга жойлаштириш чора-тадбирлари эса улар ўқишни тугатишидан анча аввал кўрилаётгани муҳим аҳамият касб этмоқда. Бу борада сўз кетганда турли тармоқлардаги корхона ва ташкилотларнинг коллежларга бириктириб қўйилгани — коллеж-корхона ҳамкорлигини изчил амалга ошириш, бўш иш ўринлари ярмаркаларини тизимли ўтказиш, иш берувчи учун имтиёзлар жорий этиш, ёшларнинг ўз ишини ташкил этишига кўмаклашиш ва микрокредитлар ажратиш каби тадбирлар ижобий самара бераётганини алоҳида таъкидлаш жоиз.\nАйниқса, Меҳнат ва аҳолини ижтимоий муҳофаза қилиш вазирлиги ҳамда унинг жойлардаги тизимлари томонидан маҳалла, ҳокимият, прокуратура каби органлар, шунингдек, турли жамоат ташкилотлари, хусусан, ЎзХДП билан ҳамкорликда мамлакатимизнинг барча ҳудудларида тизимли равишда бўш иш ўринлари ярмаркаси ўтказилиши дунё меҳнат бозорида янгилик сифатида эътироф этилмоқда.\nБундай ярмаркаларда касб-ҳунар коллежлари ўқувчилари ўз ҳудудидаги саноат ва ишлаб чиқариш корхоналари, тадбиркорлик субъектларида мавжуд бўш иш ўринлари билан танишиш, уларда яратилган шарт-шароитларни ўрганиш, бериладиган маош миқдори бўйича маълумотлар олиш имконига эга бўлишмоқда.\nЭнг муҳими, ўз ихтисослиги ва дидига мос иш танлаган ёшлар билан ярмарканинг ўзида шартнома тузилмоқда. Бир сўз билан айтганда, бугун ёшларимизнинг иш излаб сарсон бўлишига ҳожат йўқ, ишнинг ўзи уларни топиб келяпти.\nМеҳнат ва аҳолини ижтимоий муҳофаза қилиш вазирлиги Ахборот хизматининг маълум қилишича, биргина жорий йилнинг шу даврига қадар республикамизнинг барча туман ва шаҳарларида 650 дан ортиқ махсус бўш иш ўринлари ярмаркалари ўтказилган ва уларда 19 минг нафар ёш ишга йўлланма олган. Бундан ташқари, яна 485,7 минг нафар (98,1 фоиз) битирувчи билан 171,8 мингга яқин корхона ва ташкилотлар ўртасида уч томонлама шартномалар тузилган.\nЮқорида таъкидланганидек, Европанинг баъзи бир мамлакатларида иш берувчи ва ходим ўртасида тузиладиган шартномаларнинг «букилмас» қоидаси сабабли ёшлар ўртасида ишсизлик тобора ўсиб бораяпти. Ўзбекистонда эса бу каби ҳолатларнинг олдини олиш мақсадида қатор қонун ва қонуности ҳужжатларига ўзгартиш ва қўшимчалар киритилиб, эндиликда таълим муассасасини тамомлаган кундан бошлаб 3 йил ичида биринчи марта ишга кираётган битирувчиларни қабул қилишда дастлабки синов муддатига йўл қўйилмаслиги белгиланди.\n— Авваллари шундай ҳолатлар ҳам кузатилганки, эндигина ўқишни тугатган талаба уч ойлик синов муддати билан ишга олинди, деб ҳисобот бериларди, муддат яқинлашганда эса синовдан ўта олмади, деган баҳона билан меҳнат шартномаси бекор қилинарди, — дейди Олий Мажлис Қонунчилик палатаси депутати, ЎзХДП фракцияси аъзоси Назира Матякубова. — Оқибатда бундай ёшлар ишсиз қолиб кетаётган эди. Мазкур янги норма улар барқарор ишга эга бўлишида ҳуқуқий кафолат бўлиб хизмат қилади.\nХалқаро меҳнат ташкилоти дунёнинг бир қатор мамлакатларида ёшларни иш билан таъминлаш масаласига давлат миқёсида эътибор қаратиш кераклиги ҳақида бонг ураётган айни пайтда Ўзбекистонда Янги иш ўринлари ташкил этиш ва аҳоли бандлигини таъминлаш дастури парламент даражасида қабул қилиниб, муваффақиятли ижро этиб келинмоқда.\n— Мамлакатимиздаги бундай ижобий тажриба, яъни бандлик Дастурини парламент тасдиқлаши амалиёти ҳеч бир давлатда учрамайди, — дейди Назира Матякубова. — Унинг доирасида яратилаётган иш ўринлари асосан таълим муассасаларини тугатаётган ёшлар учун мўлжаллангани билан ҳам қадрлидир. Масалан, 2013 йилнинг биринчи ярмида республика бўйича жами 554,4 минг ёки режага нисбатан 14 фоиз кўп иш ўрни ташкил этилган бўлса, унинг 309,5 мингтаси ёки 55,8 фоизини ёшлар, биринчи навбатда, касб-ҳунар коллежи битирувчилари банд этди. Бу йилги Дастурга кўра, 2014 йилда 500 минг нафарга яқин битирувчини иш билан таъминлаш кўзда тутилган.\nПрезидентимизнинг 2010 йил 28 июлдаги Фармонига асосан кичик корхоналар ва микрофирмалар муайян миқдорда касб-ҳунар коллежлари битирувчиларини ишга қабул қилса, улар учун турли имтиёзлар белгиланиши кўзда тутилган. Бу эса ёшлар бандлигини таъминлашда катта аҳамиятга эга бўлмоқда.\n— Ўзбекистонда ҳар йили давлат бюджети харажатларининг 60 фоизга яқини ижтимоий соҳаларни ривожлантириш учун йўналтирилаётгани, ҳар йили иш ўринлари яратиш ва аҳоли бандлигини таъминлашга оид давлат дастури қабул қилиниб, ҳаётга татбиқ этилаётганининг аҳамиятига алоҳида тўхталиш лозим, — деган эди эстониялик эксперт Харри Талига Тошкентда «Фуқароларнинг меҳнат ҳуқуқлари таъминланиши: Ўзбекистон тажрибаси ва меҳнат соҳасидаги халқаро стандартлар» мавзусида ўтказилган халқаро конференциядаги нутқида. — Зеро, мамлакатингизда давр тенденцияларига бундай ёндашув тараққиёт гарови бўлиб келяпти ва ундан ўрнак олса арзийди.\nИнсон у қайси касбни эгаллашидан қатъи назар, ўзи танлаган соҳа бўйича ҳалол меҳнат қилиб яшаса, жамиятда қадр топади, одамлар орасида обрў-эътибор қозонади. Айниқса, ёшлар учун бу жуда муҳим, таъбир жоиз бўлса, ҳаёт-мамот масаласидир. Коллеж ёки олийгоҳни тамомлаб, эндигина катта ҳаётга қадам қўяётган йигит-қиз ўзи ёқтирган ишга жойлашса, меҳнатидан манфаат кўрса руҳияти кўтарилади, ўз олдига катта-катта мақсадлар қўйиб яшайди, келажакка ишонч билан қарайди.\nАгар мустақиллик йилларида юртимизда бандликни таъминлаш борасида амалга оширилган ислоҳотлар мазмун-моҳиятига эътибор қаратилса, уларнинг замирида, энг аввало, ёшлар манфаати, орзу-интилишлари мужассам эканини кўриш, англаш қийин эмас.


ЖАННАТ ЭШИКЛАРИ ОЧИЛМОҚДА. — KUKALDOSH.UZ\nЮртимиз узра фараҳбахш Рамазон ойи ўзининг файзу футуҳи билан кезмоқда. Мунаввар тонгларда, муазззам шомларда қилинаётган хайрли дуолар диёримизнинг муссаффо осмонидан раҳмат, мағфират ва барака бўлиб ёғилмоқда.\nҚуръони каримда батафсил баён қилиб берган: “Эй, имон келтирганлар! Сизлардан олдинги (уммат)ларга фарз қилингани каби сизларга ҳам рўза тутиш фарз қилинди, шояд (у сабабли) тақволи бўлсангиз” (Бақара сураси, 183-оят).\nАбу Ҳурайра разияллоҳу анҳудан ривоят қилинган ҳадиси қудсийда Расулуллоҳ саллаллоҳу алайҳи васаллам шундай марҳамат қиладилар: “Аллоҳ таоло: “Одам боласининг ҳамма амали – ўзи учун, фақат рўза – Мен учундир ва унинг мукофотини Мен Ўзим берурман”, деди. Рўза – сақловчидир. Қачон қайси бирингиз рўзадор бўлса, фаҳшдан гапирмасин ва бақир-чақир қилмасин. Агар бирортаси у билан сўкишмоқчи бўлса, “Мен рўзадорман” десин. Муҳаммаднинг жони қўлида бўлган Зот ила қасамки, албатта, рўзадорнинг оғзининг ҳиди Аллоҳнинг наздида мушкнинг ҳидидан хушбўйроқдир. Рўзадорга икки марта хурсандчилик бор: бири – ифтор вақтида оғзини очганда ва иккинчиси – қиёмат кунида Роббисига рўбарў бўлганда” (Имом Бухорий ва Имом Муслим ривоят қилган).\nМуқаддас динимиздаги барча ибодатларда бандалар Аллоҳнинг олдида баробар туради. Жумладан, рамазони шариф рўзасини тутишда ҳам одамлар бир хил даражада очликни бошдан кечирадилар. Уларнинг ораларидан ё бой, ё мансабдор истисно қилинмайди. Бу борада ҳамма баробар, кучли ва заиф, хос ва омманинг фарқи йўқ. Имом Ғаззолийнинг “Мукошафатул қулуб” асарида келтирилган бир ҳадиси шарифда шундай марҳамат қиладилар: “Менинг умматимга беш хислат берилди, бу аввалгиларга берилмаганди:\n1. Аллоҳнинг наздида рўзадорнинг оғзидан мушкдан ҳам яхшт ҳид келади.\n2. Ифторгача малаклар рўзадор учун истиғфор қиладилар.\n3. Бу ойда шайтонлар боғланади.\n4.Аллоҳ ҳар куни жаннатни безантиради ва “Солиҳ бандаларим, қалбларидан ёмонлик ва жавобгарликни йўқ қилиш учун шошилинч ҳаракат қилишяпти!” деб буюради.\n5. У, ойнинг сўнгги кечасида уларни афв этади.\nАллоҳ таоло бу ойда қиладиган барча ибодату дуоларимизни ва тутадиган рўзаларимизни қабул айласин. Бандачилик қилиб билиб билмай қилган хатоларимизни мағфират айласин.\n4-курс талабаси Ойбек Маърупов.


Қашқадарёда 31 нафар фуқаро «конденсат иши»да айбланмоқда. Уларга ИИБ масъули ёрдам бергани айтилмоқда - Daryo\n20:24, 03.10.2020 45100\nҚашқадарёда 31 нафар фуқаро «конденсат иши»да айбланмоқда. Уларга ИИБ масъули ёрдам бергани айтилмоқда\nҚашқадарё вилоятида 31 нафар фуқаро кўп миқдордаги нефть маҳсулотларини ўғирлаш ва талон-торож қилишда, шунингдек, ҳуқуқни муҳофаза қилувчи орган ходимига пора бериб, шериклик қилишда айбланмоқда. Бу ҳақда мазкур ишни кўриб чиқаётган Жиноят ишлари бўйича Қашқадарё вилоят суди мажлисида қатнашган «Дарё» мухбири хабар берди.\nМаълум бўлишича, 2019 йил 14 ноябрь куни соат 22:30 да Муборак тумани «Сариқ» маҳалласи ҳудудида фуқаро Б.Н. бошқарувидаги «КАМАЗ-5410» русумли юк автомашинада 30 миллион 739 минг 600 сўмлик 26800 килограмм ҳамда шу куни соат 23:30 да Бухоро вилоятига ҳаракатланиб кетаётган Х.Ш., Н.Т.ларнинг бошқарувидаги «Sinotruk Hohan» русумли юк автомашинасида 46 миллион 774 минг 600 сўмлик 40780 килограмм тегишли ҳужжатлари бўлмаган нефть хом ашёси ДХХ вилояти бошқармаси ва ИИБ ходимлари томонидан қўлга олинган.\nТерговга қадар текширувда Б.Н. ва бошқалар ички ишлар органлари ходимлари раҳнамолиги остида яширин равишда «Муборак нефть ва газ қазиб чиқариш» бошқармасига қарашли «Шимолий Ўртабулоқ» конидан Муборак тумани ҳудудидаги нефть қабул қилиш эстакадасига борувчи «219 дм.ли» қувурнинг 35 километрини тешиш орқали кўп миқдордаги нефть хом ашёсини ўғирлик йўли билан талон-торож қилгани аниқланган.\n2019 йил 19 ноябрь куни мазкур ҳолат бўйича прокурори ўринбосари А.Мирзаев раҳбарлигида тергов-тезкор гуруҳи тузилган ва 2020 йил 7 февралдан тергов ҳаракатлари олиб борилмоқда.\nТаъкидланишича, мазкур жиноят ишида Муборак тумани ИИБ бошлиғининг биринчи ўринбосари С.М. ҳам айбланган ва унга нисбатан қамоқ эҳтиёт чораси қўлланилган. Мазкур жиноят ишида айбланаётган 31 нафар шахснинг 10 нафарига қамоқ эҳтиёт чораси қўлланилган.\n«Тергов хулосасида 31 нафар шахсга 140 тоннага яқин нефть маҳсулотини ўғирлаш ва юз миллионлаб давлатга зарар келтириш айби қўйилган. Бироқ айбланувчилардан 69 тонна нефть маҳсулоти олиб, ҳужжатлаштирилган», — дейди мазкур жиноят ишида айбланаётган ИИБ масъулининг адвокати Ойбек Раҳимов.\nМавзуга доир: Қашқадарёда молиявий пирамида ташкил этишда айбланаётганларнинг қамоқ эҳтиёт чораси ўзгаришсиз қолди. Айбланувчиларнинг яқинлари эса бундан норози\n23:09, 10.10.2020 246280\n22:15, 30.09.2020 147999\n06:47 Бугун 192\n06:16 Бугун 751\n02:22 Бугун 7662\n02:02 Бугун 14099


Якутскда эркин кураш бўйича жаҳон кубоги бошланди\n16 март, 2019, 10:50 249\nТеглар:Спорт курашлари | Жаҳон кубоги\nЖаҳоннинг энг кучли эркин курашчилари Якутскда жам бўлишди\nБугун Россиянинг Якутск шаҳрида эркин кураш бўйича жаҳон кубоги бошланди. Унда ўтган йилги мусобақаларда энг яхши натижани қайд этган 8 терма жамоа 2 гуруҳга бўлинган ҳолда баҳсларга киришди. "А" гуруҳидан Россия, Куба, Япония ҳамда Туркия терма жамоалари ўрин олган бўлса, "В" квартетидан АҚШ, Грузия, Эрон ҳамда Мўғулистон жамоалари жой олди. Бироз аввал биринчи беллашувлар якунланди. Унда қуйидаги натижалар қайд этилди:\nРоссия - Куба 9:1\nЯпония - Туркия 8:2\nАҚШ - Грузия 7:3\nЭрон - Мўғулистон 9:1\nЭслатиб ўтамиз, мусобақа регламентига кўра, ҳар бир терма жамоадан 10 нафар курашчи ўзаро баҳс олиб боришади. Мабодо икки жамоадан 5 иштирокчи ғолиб чиқса, баҳсда тўпланган очколар ҳисоб-китоб қилинади. Бироздан сўнг кечки дастурда ва эртага куннинг биринчи қисмида саралаш баҳслари ўтказилса, жамоалар эртага кечки пайт медаллар учун кураш олиб бориши белгилаб қўйилган.


Билл Гейтс пандемияни ўзгартириши мумкин бўлган жараённи айтди – Bugun.uz\nБилл Гейтс пандемияни ўзгартириши мумкин бўлган жараённи айтди\nАгар олимлар эртароқ ковидга қарши препарат ишлаб чиқишганида, коронавирус пандемияси бошқача кечган бўларди. Бу ҳақда Microsoft асосчиси, миллиардер Билл Гейтс «The New York Times»даги мақоласида маълум қилди.\nМиллиардернинг сўзларига кўра, касалликнинг авж олишида терапевтик воситалар муҳим аҳамиятга эга, шу сабабли келажакда уларни ишлаб чиқаришни кечиктиришга йўл қўймаслик керак. Гейтс ковидни даволовчи биринчи дорилар пайдо бўлиши билан дунё аҳолисининг кўпчилиги вакцинанинг камида битта дозасини олганини айтган.\n«Агар олимлар дориларни эртароқ ишлаб чиққанида эди, коронавирус пандемияси бошқача кечарди», — дейди у.\nМиллиардер янги пандемия юзага келган тақдирда, ҳатто 100 кун ичида янги вакцина ишлаб чиқилса ҳам, аҳолининг аксарият қисмини эмлаш учун кўп вақт керак бўлишини айтган. Вируснинг генетик кодини ва у учун энг муҳим оқсилларни аниқлаш, кейин клиник олди синовлар олиб бориш кераклигини таъкидланган.\nАгар у муваффақиятли ўтса, олимлар одамларда клиник синовлар ўтказади. Дори хавфсиз ва самарали экани маълум бўлгач, олимлар уни тасдиқлаш учун ариза беради, шундан сўнг ишлаб чиқаришни бошлаш мумкин.\nГейтснинг фикрича, бу жараённи тезлаштириш ва тартибга солиш йўллари бор: тадқиқотчилар мавжуд даволаш усуллари янги патогенларга қарши ишлашини тезда синаб кўриши, туғма иммунитетни ошириши ва сунъий интеллектга сармоя киритишлари учун дори бирикмаларидан иборат катта «кутубхоналар» қуриши керак.\nАввалроқ коронавируснинг қандай кечишини аниқлаш йўли топилганди. Шунингдек, ковиддан тузалгандан кейин кузатиладиган яна бир касаллик маълум қилинган.


Инглиз клуби Усэйн Болтни кўрикдан ўтишга таклиф қилмоқчи\n21:15 / 15.08.2017\nАнглия чемпионатининг кучлилиги бўйича 2-дивизиони - чемпионшипда иштирок этувчи "Бертон Альбион" клуби ўз фаолиятини тугатган, 8 карра Олимпия чемпиони, ямайкалик спринтер Усэйн Болтга клубда кўрикдан ўтишни таклиф қилишга тайёр. Бу ҳақда The Sun нашрига клуб президенти Бен Робинсон маълум қилган.\nБолт бир неча маротаба ўз кучини профессионал футболда синаб кўриш истагини билдирган.\n“Мен мураббийимиз каби Усэйнга кўрикдан ўтишни таклиф қилишдан хурсанд бўлардим, чунки у жуда тезкор ва жисмонан ажойиб тайёр. Бунда ёшлигида футбол ўйнаган спринтер Адам Жемилини эслаш мумкин. Биз Болтни таклиф қилишдан манфаатдормиз”, деб айтган Робинсон.\nБолт 11 карра жаҳон чемпиони, 8 карра Олимпия чемпиони ҳисобланади. Ямайкалик қаторасига учта Олимпиадада 100 ва 200 метрлик масофаларга югуришда ғолиб бўлишга муваффақ бўлган ягона спортчидир. Унга, шунингдек, 100 метр (9,58 сония) ва 200 метрга (19,19 сония) югуриш бўйича амалдаги жаҳон рекордлари тегишли. Куни-кеча якунланган Лондондаги жаҳон чемпионатида Болт 100 метрга югуришда бронза медалини қўлга киритди.


01.03.2019 16:35 0 3530\n«Telegram» шунчаки мулоқот воситаси бўлиб қолмай, яхшигина иш қуроли ҳамдир. Фикр алмашасиз, фото ва видеофайлларни, муҳим янгиликларга ҳаволаларни бемалол бошқаларга ҳам улаша оласиз.\nБу мессенжерда ўзингизга ўзингиз ёзишингиз ҳам мумкин. Қандай қилиб?\nАлбатта, флешкасини унутиб қолдирганлар электрон почта ёки телеграмда файлни бошқаларга «жўнатиш» усулидан фойдаланишидан хабардормиз. Аммо ҳар доим ҳам бу усул ўзини оқлайвермайди. Яхшиси ўзингизга ўзингиз ёзинг!\nТелеграмдан флешка сифатида фойдаланиш жуда осон!\nБунинг учун контактлар рўйхатидан ўзингизни топасизда (рўйхатда бўлмасангиз шахсий телефон рақамингизни контактларга киритинг) хабарларни (фото, видео, ҳаволалар ва ҳоказо файллар)ни жўнатаверасиз. Бунда, албатта, файлларнинг «оғирлиги» ва интернет-трафигингиз сарфини ҳам унутманг.\nЮқоридаги усул файлларни ҳадеб флешкага ёки «Dropbox»га ташлайверишдан қулай ва осон. Ҳеч муболағасиз, «Telegram»ингиз бўлса, сизга «Dropbox» ҳам, ёндафтар ҳам керакмас.


ОАВ нега никоҳ ёшига етмаган қизларнинг тўйлари тўхтатиб қолинаётганини тушунтирди\n18:11 / 16.12.2015\n“Оила даврасида” газетаси яна бир бора эрта турмуш қуришнинг зарарли томонларига тўхталиб ўтди. Янги материалда бу соҳада бошқа давлатларнинг тажрибаларига ҳам тўхталинди.\n“Бугун юртимизда ёшларнинг барвақт оила қуришига йўл қўймасликка нега бу даража катта эътибор қаратилаётганининг сабабини ҳаммамиз ҳам тушуниб етяпмизми? Атрофга қарайлик: фалон вилоятда никоҳ ёшига етмаган қизнинг тўйи вақтинча тўхтатиб қўйилди, фалон шаҳарда фалонча эрта никоҳнинг олди олинди, деган ахборот-маълумотларнинг аслида қай даражада аҳамиятли эканини ҳис қиляпмизми?”, - деб ёзади мақола муаллифи.\nУнинг таъкидлашича, ўзбек халқи ўғил фарзандларини оилалик қилишга кўп шошилмагани билан, қизларини имкон қадар эртароқ узатишга ҳаракат қилади. Бунинг оқибатида ҳали турмушга тайёр бўлмаган қизлар бебахт бўлиши ҳолатлари кузатилади. Натижада ота-оналар орзу-ҳавасни деб ёшларнинг умрини хазон қилгани қолади.\n“Тенги чиқса, текинга бер”, деган оилалар ўртасидаги ижтимоий мувозанатни сақлашга ишора қилувчи ажойиб мақол нотўғри талқин қилинади: гўё, қиз боланинг тенги чиқса, никоҳ ёшига етишини кутиб ўтириш шарт эмасдай”, - таъкидлайди муаллиф.\n“Никоҳ ёшини белгилашда ҳар бир давлат ўз миллий шарт-шароити, ҳудудий ўзига хослиги, аҳолининг никоҳга муносабати ва репродуктив ҳолатидан келиб чиқиб, ижтимоий-иқтисодий тараққиёт, тарихий-миллий анъаналарига мувофиқ равишда иш юритади ҳамда бу қонун ва қонуности ҳужжатларида ўзининг ҳуқуқий аксини топади, — дейди бу борада халқаро тажрибани ўрганган олима, психология фанлари доктори Васила Каримова. — Аксарият давлатларда никоҳ ёшини йигит ва қиз учун бир хил этиб белгилаш мақсадга мувофиқ, деб ҳисобланар экан”.\nМаълумот берилишича, никоҳ ёши ҳар давлатда ҳар хил. Масалан, АҚШ, Австрия, Бельгия, Болгария, Бразилия, Дания, Канада, Мексика, Миср, Россия, Туркия, Финляндия каби давлатларда никоҳ ёши 18 ёш деб қонунан белгиланган. Япония ва Жанубий Кореяда — 20, Аргентина ва Малайзияда эса 21 ёш никоҳдан ўтиш учун расман рухсат этилган давр ҳисобланади.\nЎзбекистонда никоҳ ёши қизлар учун 17, йигитлар учун эса 18 ёш этиб белгиланган.\n“Бироқ бу йигит-қизлар шу ёшга етганда уларнинг албатта бошини иккита қилиб, уйлантириш керак, дегани эмас, - тушунтиради журналист. – Бу ёш чегаралари йигит-қизларнинг никоҳга кириши учун расман рухсат этилган энг қуйи чегарасидир, холос”.


Донбассдаги кескинлашув фонида Украина ва НАТОнинг фавқулодда йиғилиши ўтказилади | Qalampir.uz\nДонбассдаги кескинлашув фонида Украина ва НАТОнинг фавқулодда йиғилиши ўтказилади\nОлам\t12 Апрель 20:04 4215\nЭртага, 13 апрель куни Украина Ташқи ишлар вазири Дмитрий Кулеба иш сафари билан НАТОнинг Брюсселдаги штаб-квартирасига ташриф буюради. Бу ҳақда Украина Ташқи ишлар вазирлиги Матбуот хизмати хабар берди.\nМаълум қилинишича, учрашув Украина ва НАТО ўртасидаги махсус шериклик тўғрисидаги Хартиянинг 15-моддаси доирасида ташкил этилади.\n“Украина Ташқи ишлар вазири ва НАТО раҳбари Россия Федерациясининг Украина билан чегара ҳудуди ҳамда вақтинча босиб олинган Қримда мавжуд вазиятни оғирлаштиришига оид вазиятни муҳокама қилади”, дейилади ТИВ хабарида.\nҚайд этилишича, ушбу учрашув доирасида Украинанинг ҳудудий яхлитлиги ва суверенитетини самарали қўллаб-қувватлашда НАТО томонидан кўрсатиладиган ёрдамнинг йўл харитаси ҳам муҳокама қилинади.\nҒарб ОАВ хабарига кўра, АҚШ Давлат котиби Энтони Блинкен шу ҳафта Россиянинг Украинага қарши ҳаракатларини муҳокама қилиш учун Брюсселга ташриф буюради.\nДонбасс минтақаси Украинанинг Донецк ва Луганск ҳамда Россиянинг Ростов вилоятларини ўз ичига олади. Ушбу ҳудудда 2014 йилдан бери ҳарбий ҳаракатлар давом этмоқда. Бунинг оқибатда шу вақтга қадар 13 минг киши ҳалок бўлган.\nКонфликт бир томондан Украина Қуролли кучлари, иккинчи томонда икки алоҳида ўзини ўзи мустақил деб эълон қилган Донецк ва Луганск Халқ Республикалари ўртасида бормоқда. Ушбу икки давлат Украинадаги 2014 йилги сиёсий инқироз вақтида вужудга келган.\nДонецк ва Луганск Халқ Республикаларининг иккиси ҳам на Украина ва на жаҳон ҳамжамияти томонидан тан олинган. Бироқ, хабарларга кўра, уларни Россия қўллаб-қувватламоқда.\nҚайта авж олган ҳарбий ҳаракатлар\nЖорий йилнинг март ойида Донбассдаги вазият яна кескинлаша бошлади. Бунга Украинанинг НАТОга қўшилиш томон қилган ҳаракатлари сабаб бўлгани айтилмоқда.\nЎз навбатида Россия Украинанинг НАТОга қўшилиши Донбассдаги можарони ҳал қилмаслигини таъкидлаган. Бошқача позиция тутган давлатлар ҳам йўқ эмас. Хусусан, Туркия ва АҚШ Украинанинг ушбу ҳарбий блокка қўшилишини ёқламоқда.\n30 Ноябрь 10:55 65399\n02 Декабрь 14:45 47594\n30 Ноябрь 19:09 33722\n02 Декабрь 20:14 32545


ТЎҚҚИЗ ЮЗИНЧИ (1494-1495) ЙИЛ ВОҚЕАЛАРИ\nМенга Султон Маҳмуд мирзодан Абдулқуддусбек исмли элчи келди. Тўнғич ўғли Султон Масъуд мирзога оғаси Султон Аҳмад мирзонинг Оқбегим исмли иккинчи қизини тўй-томошалар билан олганининг белгиси сифатида сочқи келтирди: олтин ва кумушдан бодом ва писталар қилибдилар.\nЭлчининг Ҳасан Яъқубга қариндошлиги бор экан. Ҳасан Яъқубни ваъдалар билан Султон Маҳмуд мирзога қаратгани келган экан. Юмшоқ жавоб айтиб, ўзини у томонга ўтгандек кўрсатиб элчини жўнатди. Беш-олти ойдан сўнг Ҳасан Яъқубнинг феъли ўзгариб, менинг яқинимдаги катта-кичик билан ёмон муомала қила бошлади. Иш шу даражага етдики, мени жўнатиб, Жаҳонгир мирзони подшоҳ қилмоқчи бўлди. Ҳасан Яъқубнинг бошқа кишилар, амирлар ва сипоҳи билан ҳам муомаласи яхши эмас эди. Унинг бу фикридан барча эл хабардор бўлганди. Хожа Қози ва Қосим қавчин, Али Дуст тағойи ва Узун Ҳасан ҳамда яна баъзи хайрихоҳлар менинг улуғ онам Эсон Давлатбегимнинг қошига йиғилишиб, Ҳасан Яъқубни бекликдан тушириб, фитнасига барҳам беришга қарор қилдилар. Хотинлар орасида фикрлаш ва тадбирда улуғ онам Эсон Давлатбегимга етадигани кам эди, кўп оқила ва тадбирли эди. Муҳим ишлар кўпроқ уларнинг кенгаши билан бўларди.\nҲасан Яъқуб аркда, онам ва катта онам — Эсон Давлатбегим ташқи қўрғондаги шоҳга қарашли манзилда эдилар.\nФитначини амалдан тушириш нияти билан отланиб аркка қараб йўл олдим. Ҳасан Яъқуб қуш овига отланган экан. Хабар топиб, ўша ёқданоқ Самарқанд сари жўнаб қолибди.\nУнинг атрофидагилар, барча беклари қўлга олинди. Тутилган беклар — Муҳаммад Боқирбек, Султон Муҳаммад дўлдойнинг отаси Султон Маҳмуд дўлдой эдилар. Улардан бошқалари ҳам бор эди. Айримларига Самарқандга кетишга рухсат берилди. Эшик оғалик ва Андижон шаҳри ҳокимлиги Қосим қавчинга топширилд и.\nСамарқандга кетиш ниятида йўлга чиққан Ҳасан Яъқуб Кандибодомгача борган экан. Бир неча кундан сўнг бузуқ хаёл билан Ахсига қараб йўл олиб, Хўқон кенти атрофларига келганида хабар топиб, баъзи беклар билан йигитларни унинг устига жўнатдик. Ҳужумчи қисм беклари бир гуруҳ йигитларни ўзларидан илгарироқ қаровулликка юборган эдилар. Ҳасан Яъқуб билиб қолиб, кечаси бу қаровулликка ажратилган йигитларнинг устига юриб, молшохи тарзида аскар тизиб, ўқ оттиради. Лекин қоронғи кечада қоча олмай, ўз аскарининг ўқи чаккасига тегиб, қилмишининг қурбони бўлди.\nЧу бад карди, мабош эмин зи офот,\nКи вожиб шуд табиатро мукофот.\nЁмонлик қилдингми: сенга йўк нажот,\nТабиатга вожиб эваз — мукофот.)\nУшбу йили шубҳали таомдан ўзимни торта бошладим. Пичоқ, қошиқ ва дастурхонгача эҳтиёт бўлар эдим. Тунги ибодатларни ҳам камроқ тарк этардим.\nРаби ул-охир ойида Султон Маҳмуд мирзо бир оғир касалликка чалиниб, олти кунда оламдан ўтди. Қирқ уч ёшда эди.\nТаваллуди ва насл-насаби. Саккиз юз эллик еттинчи (1453) йили туғилган эди. Абусаид мирзонинг учинчи ўғли, Султон Аҳмад мирзонинг туғишгани эди.\nШакл ва шамойили: паст бўйли, сийрак соқолли, семиз, камҳафсалароқ киши эди.\nАхлоқ ва феъл-атвори яхши, намоз-ни канда қилмасди. Тартиб ва бошқариш қобилияти жуда яхши эди. Ҳисоб илмини пухта биларди. Вилоятлардан бирор танга, бирор сум ҳам унинг рухсатисиз харж қилинмасди. Навкарининг маоши ҳеч қачон камайтирилмасди. Базм ва ҳадяси, зиёфати ва девони(маҳкамада иш юритиши) жуда яхши эди. Барчаси қоида ва тартиб билан олиб бориларди. Шуи дай тартиб ва интизом ўрнатган эдики, лашкар ҳам, халқ ҳам уни суиистеъмол қила олмасди. Олдинлари қуш овига жуда ўч экан. Сўнгра кўпроқ ҳайвон овлайдиган бўлди.\nЗулм ва бузуқлик билан кўп машғул бўлар, муттасил май ичарди. Кўп бачча сақлар, ўзига қарашли жойларнинг қа-ерида чиройли ўсмирлар бўлса, уларни турли йўллар билан келтириб, бачча қиларди. Бекларнинг ўғилларини, кўкал-дошларини бачча қилар, ҳатто ўзининг кўкалдошидан туғилганга ҳам бу хиз-матни буюрганди. Бу шум одат шунчалик раем бўлган эдики, баччасиз киши йўқ эди. Бесоқолбозликни ҳунар деб били-шарди. Бачча сақламасликни айб сана-шарди. Зулм ва бузуқчиликнинг касо-фатидан барча ўғлонлари жувонмарг бўлдилар.\nШеърга иштиёқи бор эди. Девон тартиб берган, бироқ шеъри жуда бўш ва бемаза эди. Ундай шеър ёзгандан кўра, ёзмаган яхшироқ.\nЁмон эътиқодли киши эди. Ҳазрати Хожа Убайдуллоҳни қадрламасди. Юрак-сиз, ҳаёси камроқ киши эди. Атрофида бир неча майнавоз ва бебоклар йиғилган, девон ва халойиқ қошида ёмон ва хунук ҳаракатлар қиларди. Бадкалом эди. Сўзини дарҳол англаб бўлмасди.\nУрушлари. Икки марта саф тортиб жанг қилди. Ҳар иккаласида ҳам Султон Ҳусайн Бойқаро мирзо билан тўқнашди: бир маротаба Астрободда мағлуб бўлди. Яна бир марта Андхуд тупроғида, Чаман деган ерда ҳам мағлуб бўлди. Икки марта Бадахшоннинг жануб томонидаги Кофи-ристонга бориб ғазот қилди. Шу сабабли фармонининг сарлавҳасида Султон Маҳмуд ғозий деб ёзардилар.\nВилоятлари: Султон Абусаид мирзо унга Астрободни берган эди. Ироқ воқеасидан кейин (ўша ерда Абусаид мирзо жангда ҳалок бўлган) Хуросонга келди. Бу пайтда Ҳисор ҳокими Қанбар Алибек Султон Абусаид мирзонинг буйруғи билан Ҳиндистон лашкарини йиғиб Ироққа, мирзонинг орқасидан бораётганда Хуросонда Султон Маҳмуд мирзога қўшилди. Султон Ҳусайн Бойқаро мирзонинг овозасини эшитгач, Хуросон халқи ҳужум қилиб, Султон Маҳмуд мирзони Хуросондан ҳайдадилар. Султон Маҳмуд мирзо Самарқандга Султон Аҳмад мирзо қошига келди. Бир неча ойдан сўнг Аҳмад Муштоқ бошлиқ Сайид Бадр ва Хисравшоҳ ҳамда яна баъзи йигитлар Султон Маҳмуд мирзони олиб қочиб, Ҳисорга Қанбар Алибек қошига бордилар. Ўшандан бери Қаҳқа билан Кўҳтан тоғининг жануб тарафидаги вилоятлар, чунончи, Термиз ва Чағониён, Ҳисор ва Хатлон, Қундуз ва Бадахшон Ҳиндукуш тоғигача Султон Маҳмуд мирзонинг ихтиёрига ўтди. Акаси Султон Аҳмад мирзо ўлгандан сўнг унинг вилояти ҳам бунинг тасарруфида бўлди.\nАвлоди: беш ўғил, ўн бир қиз кўрди. Барча ўғилларидан каттаси Султон Масъуд мирзо эди. Онаси Мир Бузург Термизийнинг қизи эди.\nЯна бир ўғли Бойсунқур мирзо эди. Онаси Пошобегим эди.\nЯна бир ўғли Султон Али мирзо эди. Онаси Зуҳрабегим оға ўзбак чўри эди.\nЯна бир ўғли Султон Ҳусайн мирзо эди. Онаси Хонзодабегим Мир Бузургнинг набираси эди. У мирзо тириклигида ўн уч ёшида Тангри раҳматига борди.\nЯна бир ўғли Султон Вайс мирзо эди. Онаси Юнусхоннинг қизи, менинг онам-нинг синглиси Султон Нигорхоним эди. Бу тўрт мирзонинг ҳолатлари мазкур асарнинг тегишли воқеаларида зикр эти л ад и.\nУч қизи Бойсунқур мирзо билан бир туғишган эди. Каттасини Султон Маҳмуд мирзо амакиси Минучеҳр мирзонинг ўғли Малик Муҳаммад мирзога чиқарган эди.\nЯна беш қизи Мир Бузургнинг невараси Хонзодабегимдан эди. Каттасини Султон Маҳмуд мирзо вафотидан кейин Абобакр Кошғарийга бердилар. Иккинчи қизи Бикабегим эди, Султон Ҳусайн Бойқаро мирзо Ҳисорни қамал қилганда Султон Абусаид мирзонинг қизи Поянда Султонбегимдан туғилган Ҳайдар мирзо исмли ўғлига олиб, ярашиб, Ҳисорнинг устидан қайтиб кетди. Учинчи қизи Оқбегим эди. Тўртинчи қизи Ойбегим эди. Султон Ҳусайн мирзо Қундуз устига келганда, Умаршайх мирзо ўғли Жаҳон-гир мирзони Андижон лашкари билан кўмакка юборганда Жаҳонгир мирзога номзод бўлган эди. Тўққиз юзу ўнинчи йили (1504) Амударё бўйида Боқи Чағониёний менга келиб мулозамат қилди. Бу бегимлар оналари билан Тирмизда эдилар. Булар ҳам Боқи Чағониенийнинг кўч-кўрони билан келиб қўшилдилар. Коҳмардга келганда Ойбегимни Жаҳонгир мирзо олди. Биргина қиз кўрди. Мазкур йилда у катта онаси Хонзодабегим билан Бадахшон вилоятидадир. Бешинчи қизи Зайнаб Султонбегим эди. Кобулни эгаллаганимда онам Қутлуғ Нигорхонимнинг таклифи билан уни олдим, хийла ҳамжиҳатлик бўлмади. Икки-уч йилдан сўнг чечак хасталиги билан оламдан ўтди. Яна бир қизи Махдума Султонбегим эди. Султон Али мирзонинг туғишган эгачисидир. Ҳозир Бадахшон вилоятида. Яна икки қизи икки канизакдан туғилган: бирининг оти Ражаб Султон, яна бирининг исми Муҳиб Султондир.\nХотинлари ва канизаклари. Катта хотини Мир Бузург Термизийнинг қизи Хонзодабегим эди. Мирзо уни жуда севарди. У Султон Масъуд мирзонинг онаси эди. Хонзодабегим ўлганда мирзо жуда қаттиқ таъзия тутганди. Ундан сўнг Мир Бузургнинг набираси — Хонзодабегимнинг биродарзодасини олди. Уни ҳам Хонзодабегим дер эдилар. Беш қиз ва бир ўгилнинг онаси эди.\nЯна бири — Пошобегим. Қорақўйлуқ Баҳорлу аймоғи туркман бекларидан Али Шукурбекнинг қизи эди. Уни аввал Жаҳоншоҳ мирзо Вороний Қорақўйлуқнинг ўғли Муҳаммадий мирзо олган эди. Озарбойжон ва Ироқни Жаҳоншоҳ авлодидан оққўйлуқ Узун Ҳасан олгач, Али Шукурбекнинг ўғиллари тўрт-беш минг уйли қорақўйлуқ туркманлар билан Султон Абусаид мирзо хизматига кирдилар. Султон Абусаид мирзо енгилганда бу вилоятларга тушдилар. Султон Маҳмуд мирзо Самарқанддан Ҳисорга келганда эса, улар Султон Маҳмуд мирзо хизматига кирдилар. Пошобегимни Султон Маҳмуд мирзо ўша пайтда олган эди. Пошобегим бир ўғил, уч қизнинг онаси эди.\nЯна бири Султон Нигорхоним эди. Насаби хонлар воқеаларида шарҳлаб ёзилганди.\nЧўри ва канизаклари ҳам анча эди. Мўътабар чўриси Зуҳрабегим оға эди. Ўзбакдан. Султон Абусаид мирзонинг тириклигида, ёшлигида олганди. У бир ўғил, бир қизнинг онаси эди.\nКанизлари ҳам анча эди. Уларнинг иккитасидан икки қиз бўлган эдики, юқорида зикр қилинди.\nАмирлари: Хисравшоҳ туркистонлик қипчоқлардан. Кичиклигида тархон бек-ларининг хизматида эди. Балки шахсий соқчи эди. Ундан сўнг Мазидбек арғунга навкар бўлди. У Хисравшоҳни ҳар томонлама қадрлаган эди. Ироқ маглубиятида Султон Маҳмуд мирзога қўшилиб йўлда келаётганида арзирли хизматлар қилгани учун Султон Маҳмуд мирзонинг эътиборини қозонди. Кейинчалик жуда куча-йиб кетди. Султон Маҳмуд мирзонинг замонидаёқ Хисравшоҳ навкари беш-олти мингга етганди. Амударёдан Ҳиндукуш тоғигача Бадахшондан бошқа вилоят-ларнинг ҳаммаси унга тааллуқли эди. Бир бутун мустаҳкам бек лик тузди. Зиёфати ва саховати яхши эди. Соддалигига қара-май, жуда топармон-тутармон эди. Қанча кўп топса, шунча яхши харж ҳам қиларди.\nСултон Маҳмуд мирзодан сўнг ўғлонларининг замонида ҳам жуда кучайиб кетди. Навкари йигирма мингга яқинлашган эди. Гарчи намоз ўқиб, таомда парҳез қилса ҳам, аммо бетамиз, бузуқи, идроксиз, бефаҳм, бевафо ва оқибатсиз киши эди. Беш кунлик ўтар дунё учун бир ўзи ўстирган валинеъматзодаси Султон Маҳмуд мирзо ўғлининг кўзини кўр қилди. Бошқа бирини ўлдирди. Тангри қошида осий ва халқ олдида ёмонотлиқ бўлди. Қиёмат тонгигача лаънат ва нафратга сазовор бўлди. Бу ўтар дунё учун шундай ёмон ишлар қилди. Бундай жуда обод вилоят ва бунчалик кўп яроғлик навкарга эга бўла туриб, бир макиён билан ҳам урушмади. Ҳали бу воқеалар зикри келади.\nЯна бири Пирмуҳаммад элчи Бўға, қавчин эди. Балх дарвозасида ҳазоралар билан урушда Султон Абусаид мирзо олдида баҳс бойлашиб мушт жангига кирганди. Мардона киши эди. Султон Маҳмуд мирзога доим мулозамат қиларди. Мирзонинг ихтиёрига қараб иш тутарди. Султон Ҳусайн Бойқаро мирзо Қундузни қамал қилганда, Хисравшоҳга қарши оз киши билан зирҳли кийимсиз ўйламай-нетмай тунги босқинга отланди. У шундай куп навкарга қарши нима ҳам қила оларди! Муҳаммад элчи Бўға орқасидан қувғунчи борди: у ўзини дарёга ташлаб, ғарқ бўлди.\nЯна бири Айюб эди. Султон Абусаид мирзо қошида Хуросон танқўриқчилари қисмида хизмат қиларди. Бу мардона киши Бойсунқур мирзонинг бекотаси эди. Емак ва киймаги меъёри билан эди. Хазилкаш ва сўзамол бўлгани учун Султон Маҳмуд мирзо унга „беҳаё" деб хитоб қилар экан.\nЯна бири Вали Хисравшоҳнинг туғишган иниси эди. Навкарини яхши сақларди. Султон Масъуд мирзонинг кўзига мил тортилмоғига ва Бойсунқур мирзонинг ўлдирилмоғига сабабчи у эди. Жами элнинг ғийбатини қиларди. Тили заҳар ва фаҳш сўзлар айтгучи, қайсар ва бемаза эркак эди. Ўзидан бошқа ҳеч кишини бирор-бир ишда писанд қилмасди. Мен Қундуз вилоятидан келиб Душий атрофида Хисравшоҳни навкар-савдаридан айириб жўнашга рухсат берган пайтимда, у ҳам ўзбаклар қўрқувидан Андароб ва Серобга келганди. У мавзелардаги аймоқларни босиб-талаб, бизни деб Кобулга келди. Вали Муҳаммад Шайбонийхон қошига борди. Самарканд шаҳрида боши қирқилди.\nЯна бири Шайх Абдулло барлос эди. Шоҳ Султон Муҳаммаднинг бир қизи унда эди. Бу аёл Абобакр мирзо билан Султон Маҳмудхоннинг холаси бўлади. Шайх Абдулло барлос тўнни таранг ва тор кияр эди. Одми ва асил киши эди.\nЯна бири Маҳмуд барлос эди. Навандоклик барлослардан. Султон Абусаид мирзо қошида ҳам бек эди. Султон Абусаид мирзо Ироқ вилоятини эгаллаганда Кирмон шаҳрини Маҳмуд барлосга берган эди. Абобакр мирзога Мазидбек арғун ва\nқорақўйлуқ туркман беклари қўшилиб, Султон Маҳмуд мирзонинг устига Ҳисорга юрганда, Султон Маҳмуд мирзо оғаси ёнига — Самарқандга кетди. Маҳмуд барлос Ҳисорни бермай, яхши ҳимоя қилди. Девон тузган шоир эди.\nСултон Маҳмуд мирзонинг вафотидан сўнг Хисравшоҳ бу воқеани элдан яшириб, хазинага қўл чўза бошлади. Бундай хабар қандай яширин қоларди? Дарҳол бутун шаҳар халқига ёйилди. Ўша куни Самарқанд халқининг катта ҳайити эди. Лашкар ва фуқаро Хисравшоҳнинг устига ҳужум қилиш пайида бўлдилар. Аҳмад Ҳожибек ва тархон беклари ғавғони босиб, Хисравшоҳни чиқариб Ҳисорга узатдилар. Султон Маҳмуд мирзо ҳаётлигида катта ўғли Султон Масъуд мирзога Хисорни, Бойсунқур мирзога Бухорони берган эди. Бу воқеа, яъни Султон Маҳмуд мирзонинг вафоти пайтида ҳеч қайси ўғли ҳозир эмас эди. Хисравшоҳни ҳайдашгандан сўнг Самарқанд ва Ҳисор беклари ўзаро келишиб Бухорога — Бойсунқур мирзога киши юбордилар ва келтириб, Самарқанд тахтига ўтирғиздилар. Бойсунқур мирзо подшоҳ бўлганда ўн саккиз яшар эди.\nЎша фурсатда Тошканд ҳокими Султон Маҳмудхон Султон Жунайд барлос ва Самарқанднинг баъзи улуғлари сўзи билан Самарқандни эгаллаш умидида лашкар тортиб, Канбой мавзесига келди. Самарқанддан Бойсунқур мирзо ҳам катта, яхши қуролланган лашкар билан чиқиб, Канбой мавзесида саф тортиб урушдилар. Ҳайдар кўкалдош мўғул лашкарининг улуғ таянчи, ҳужумчилик қисмининг бошлиғи эди; ҳаммалари отдан тушиб, жангга кирдилар. Самарқанд ва Ҳисорнинг ҳамиятли йигитлари от солдилар. Ҳайдарбек бошлиқ отдан тушганлар бутунлай отлар оёғи остида қолдилар. Хайдарбек қўлга олингач, мўғуллар уруша олмадилар, енгилдилар. Кўп мўғул кишиси қирилди. Бойсунқур мирзо ўз олдида ҳам кўп кишининг бошини олдирди.\nШунчаликка борилдики, ўликнинг кўплигидан шоҳ чодирини уч ерга кўчирдилар.\nБу фурсатда минглик элидан бўлган, отамнинг олдида кичиклигидан хизматлар қилиб беклик мартабасига етган, бироқ сўнгра бир гуноҳи туфайли мартабаси пасайтирилган Иброҳим сору Исфара қўрғонини эгаллаб, Бойсунқур мирзо отига хутба ўқитди, мухолиф томонида бўлди.\nШаъбон ойида Иброҳим сору фитнасини даф этиш учун лашкар отланди. Ушбу ойнинг охирида Исфарани қамал қилдик. Ўша куни йигитлар шўхлик қилиб, етиб келганданоқ қўрғоннинг ташқарисидаги янги солинган қўрғонни олдилар. Сайид Қосим эшикоға шу куни ҳаммадан яхшироқ ҳаракат қилиб, ўзиб қилич урди. Султон Аҳмад Танбал ҳам қиличининг кучини кўрсатди. Муҳаммад Дуст тағойи ҳам қиличбозлик додини берди. Бироқ баҳодирлик улуши совринини Сайид Қосим олди. Баҳодирлик улуши мўғулларда қадимий расмдир. Ҳар уруш ва ҳарб маъракасида ҳар кимки элдан ўзиб қилич урган бўлса, улушни ўша олади. Шоҳрухияга борганда, тоғам Султон Маҳмудхоннинг намунали баҳодирлик улушини Сайид Қосим олди. Аввалги кунги урушда Худойбердибек отамга тахш (кичик ўқ отиш қуроли) ўқи тегиб, ўлди. Зирҳли кийимсиз урушга кирилгани учун баъзи йигит-яланг нобуд бўлиб, анча одам ярадор бўлди. Иброҳим сорунинг қошида бир тахшотари бор эди, жуда яхши отарди. Унинг дек тахшотарни кўрмаган эдик. Аксар элни у ярадор қилди. Қўрғон олингандан сўнг, ўша тахшотар доим менинг қошимда бўлди. Қамал узоққа чўзилди. Икки-уч ерда саркўблар ясаб, ерости йўлларини қазиш буюрилди. Қалъа олиш ҳаракатига жиддий киришиш тайинланди. Қамал қирқ кунга чўзилди.\nОхири Иброҳим сору ожиз қолиб, Хожа Мавлонойи Қозининг воситачилиги билан қуллиқни бўйнига олиб, шаввол ойида қилич, садоғини бўйнига осиб келиб, мулозамат қилиб, қўрғонни топширди.\nХўжанд ҳам узоқ муддатлардан бери Умаршайх мирзо давлатига тааллуқли эди. Бироқ бу тўс-тўполонларда ҳокимидан путур кетгани учун Султон Аҳмад мирзога қарар эди. Шу муносабат билан унинг устига юриш қилиб борилди. Хўжандда Мир Мўғулнинг отаси Абдуваҳҳоб шиғовул эди. Мен етган заҳотимоқ қўрғонни талашиб-тортишиб ўтирмай топширди.\nБу фурсатда Султон Маҳмудхон Шоҳрухияда эди. Бундан бурунроқ Султон Аҳмад мирзо Андижон тупроғига келганда хон ҳам келиб, Ахсини қамал қилганди. Зикр этилганидек, хотиримга келдики, хон онамнинг акасидир, ора бунчалик яқин бўлгани боис бориб бош эгсам, ўтган гина-кудуратлар бартараф бўлса, яқин-йироқда эшитган-кўрганга яхши бўлади, деб келиб, Шоҳрухиядан ташқаридаги Ҳайдарбек солган боғда хонга мулозамат қилдим. Хон боғнинг ўртасидаги улуғ чордара (тўрт эшикли) уйда ўтирган эдилар. Уйга киргач, уч марта таъзим қилдим. Хон ҳам таъзим қилиб ўринларидан турдилар. Кўришиб, қайтиб таъзим қилгандан сўнг, ёнларига олиб, кўп шафқат ва меҳрибончиликлар кўрсатдилар.\nБир-икки кундан сўнг Кандирлик довони билан Ахси ва Андижон сари йўлга тушдим. Ахсига етиб отамнинг мозорини тавоф қилдим. Ахсидан жума намози вақти чиқиб, Банди Солор йўли орқали шом билан хуфтон намози орасида Андижонга келдим. Бу Банди Солор йўли тўққиз йиғоч йўлдир. Андижон вилоятининг даштда яшовчи аҳолисидан бири одами кўп Чакрак элидир. Беш-олти минг уйлик эл. Улар Фарғона билан Кошғар орасидаги тоғларда истиқомат қиладилар. Отлари кўп ва қўйлари беҳисобдир. У тоғларда қорамол ўрнига қўтос сақлайдилар. Қўтос лари ҳам кўп бўлади. Тоғла-ри берк ва чегарада бўлгани учун мол беришга ўрганмаганлар. Чакракдан-мол олиб, лашкарга бўлиб бериш учун лаш-карни Қосимбекка бошлатиб, Чакракка юборилди. Қосимбек бориб, йигирма мингга яқин қўй ва минг-минг беш юз от олиб, лашкарга улашди.\nЛашкар Чакракдан қайтгандан сўнг Ўратепанинг устига отланилди. Ўратепа узоқ муддатлар Умаршайх мирзо тасарруфида эди. Мирзо ўлган йили қўлдан чиқиб кетганди. Бу фурсатда Бойсунқур мирзонинг иниси Султон Али мирзо бу ерда эди. Султон Али мирзо хабар топиб, ўзи Фалғар ва Масчо тоғликларига чиқиб кетиб, бекота Шайх Зуннунни Ўратепага қўйган эди. Хўжанддан ўтиб ярим йўлга етганда, Халифани Шайх Зуннунга элчи сифатида юборилди. У беақл нокас муносиб жавоб бермай, Халифани туттириб, ўлимга буюрди. Қисматда йўқ экан, Халифа халос бўлиб, юз минг машаққат ва азоблар билан икки-уч кундан кейин яёв ва яланғоч қайтиб келди.\nЎратепа тарафларга келдик. Қиш яқин қолгани учун эл шоли-молини бутунлай йиғиштириб олган эди. Шу сабабдан бир неча кун ўтгач, Андижон сари қайтиб йўлга тушилди. Биз қайтгандан сўнг хон лашкари Ўратепа устига юрди. Ўратепа кишилари сақлай олмай, у ерни ташлаб чиқдилар. Хон Ўратепани Муҳаммад Ҳусайн кўрагонга берди. Ўша вақтдан тўққиз юз саккизинчи йилгача (милодий 1502 йил) Ўратепа Муҳам мад Ҳусайн кўрагонда эди.


Өзбекстанда қайсы кәсип ийелери ең көп айлық алады? Ең азы ше? » KarInform\n2018-жыл январь-декабрь айларында Өзбекстанда ең жоқары орташа айлық номинал есапланған мийнет ҳақы банк тараўы хызметкерлеринде, ең азы болса денсаўлықты сақлаў тараўында екенлиги белгили болды. Бул бойынша мағлыўматлар Мәмлекетлик статистикалық комитети тәрепинен жәрияланған мағлыўматларда келтирилген.\nМағлыўматларға қарағанда, Өзбекстанда орташа айлық номинал есапланған мийнет ҳақы 1,8 млн сумды (216 доллар) қурады. Бул көрсеткиш 2017-жылдың сәйкес дәўирине салыстырғанда 25,0 процентке өскен.\nМийнет ҳақына үстеме, сыйлық, хошаметлеў өзгешелигине ийе болған төлемлер, компенсация ҳәм ислемеген ўақыт ушын ҳақы сыяқлы төлемлер киргизилген, сондай-ақ, оның қурамында физикалық шахслардың дәрамат салығы, социаллық қамсызландырыў ҳәм кәсиплик аўқамына төлемлер де бар.\nӨзбекстанда ең жоқары дәраматлар банк, қамсызландырыў, лизинг, кредит ҳәм дәлдәлшылық хызметлеринде: олар бир айда орташа 3,5 млн сум (420 доллар) алады.\nЕң кем айлық мийнет ҳақы билимлендириў тараўында – 1,3 млн сум (156 доллар) және денсаўлықты сақлаў ҳәм социаллық хызметлер көрсетиў тараўында – 1,1 млн сум (130 доллар).\nСаўда хызметкерлериниң орташа айлық мийнет ҳақы 1,9 млн сумды (228 доллар) қурады, қурылыста – 2,2 млн сум (265 доллар), тасыў ҳәм сақлаўда – 2,5 млн сум (300 доллар), көркем өнер, кеўилашар ҳәм дем алыў тараўында – 1,6 млн сум (190 доллар).\n2018-жылдың өткен дәўири ишинде ең кем айлық ...\nДоллар курсы апрель айынан берли биринши мәрте көтерилди\nӨзбекстан көлеминде орташа есапланған мийнет ҳа


Шимолий Корея ядровий синов ўтказганини тасдиқлади\n10:22 / 09.09.2016\nШимолий Корея марказий телевидениеси муваффақиятли ядровий синов ўтказилганини маълум қилди. Телевидениенинг махсус сонида Шимолий Кореянинг ядровий дастурни янада ривожлантириш йўлидан бориши яна бир маротаба таъкидлаб ўтилди.\n9 сентябрда маҳаллий вақт билан соат 09.30да Шимолий Кореяда 5,0 магнитудали зилзила қайд этилган. Жанубий Корея президенти Пак Кин Хе ва Япония ҳукумати бош котиби Ёсихидэ Суга сейсмик воқеа юз бергани ҳақидаги маълумот пайдо бўлгандан кейин Шимолий Корея навбатдаги ядровий синовни ўтказганини маълум қилишган.\nЖанубий кореялик ҳарбийларнинг маълумотларига кўра, портловчи қурилманинг қуввати 10 килотоннани, яъни январдаги портлашдан (6 килотонна) деярли икки баробар кўпроқни ташкил қилган. Жанубий кореялик мутахассислар ядровий синов ҳақидаги маълумотлар тасдиқланса, у Шимолий Корея тарихидаги энг йириги бўлиши мумкинлигини айтишганди.\n9 сентябрда Жанубий Корея, Япония ва АҚШ Шимолий Корея навбатдаги ядровий синовни ўтказгандан кейин БМТга Хавфсизлик кенгашининг йиғилишини ташкиллаштириш илтимоси билан мурожаат қилдилар. БМТ Хавфсизлик кенгаши 9 сентябрдаёқ бўлиб ўтиши мумкин.\nШимолий Корея Япония Жанубий Корея ядровий синов


19 Èþíü 2019 21:48 1393\n19 июнь куни халқ депутатлари Наманган тумани Кенгашининг навбатдан ташқари сессияси бўлиб ўтди. Бу ҳақда вилоят ҳокимлиги ахборот хизмати хабар берди.\nТуман Кенгашининг сессиясида ташкилий масала кўрилди. Депутатлар 2017 йил 23 февралдан бери туман ҳокими бўлиб ишлаб келган Шуҳрат Даврановнинг ўрнига Мўминов Садритдин Зокировични туман ҳокими этиб тайинлаш тўғрисидаги вилоят ҳокимининг қарорини бир овоздан тасдиқладилар.\nҲозиргача Молия вазирлигининг Давлат молиявий назорати бош бошқармаси бошлиғи ўринбосари бўлиб ишлаб келган Мўминов Садритдин Зокирович 1970 йилда Чортоқ туманида туғилган, 1991 йилда Тошкент халқ хўжалиги институтини Молия-кредит йўналишида тамомлаган. Ўзбекистон ХДП аъзоси.


"Ақлли" чемодан намойиш этилди » Ўзбекистон янгиликлари – Zamin.uz\nХитойнинг 90Fun компанияси эгасининг оғир сумкасини мустақил равишда ташишга қодир Puppy 1 "ақлли" чемоданини намойиш этди. Чемодан аниқ маълумот ва йўналишларсиз эгасининг изидан эргашади.\nЯнги қурилманинг расмий тақдимоти Лас-Вегасда бўлиб ўтиши кутилаётган CES 2018 кўргазмаси доирасида ўтказилади. Маълумотларга кўра, чемодан эслаб қолишдан ташқари, эгасининг буйруқларига реакция билдириши ҳам мумкин, яъни у керак пайтда ҳаракатланиб, керак пайтда тўхтайди.\nҚурилма транспорт воситаларини ишлаб чиқарувчи Segway компанияси томонидан ишлаб чиқилган. Puppy 1 "ақлли" чемодани 50 квадрат сантиметрга тенг бўлиб, ҳаракатланиш учун классик ушлагич ҳам бирга сотилади. Ишланма нархи ҳозирча маълум қилинмаган, расмий тақдимот вақтида компания стандарт нархларга доир маълумотлар билан бўлишиши кутилмоқда.\n08:38 Apple қўнғироқларни амалга оширувчи "ақлли" соатларини намойиш этди\n22:59 Кайфият ҳақида маълумот берувчи илк кўзойнаклар ишлаб чиқарилади\n11:15 Samsung янги маҳсулотлари тақдимоти санаси маълум бўлди


Ўзбекистон-Жанубий Корея бизнес доиралари Тошкентда учрашишди - www.Voydod.net\nЎзбекистон-Жанубий Корея бизнес доиралари Тошкентда учрашишди\n28 октябрь куни Тошкентда Ўзбекистон-Жанубий Корея бизнес форуми бўлиб ўтди. Тадбир Ўзбекистон Республикаси Молия вазирлиги, “Ўзбекинвест”экспорт-импорт миллий суғурта компанияси ҳамкорлигида ташкил этилди. Тадбирда икки мамлакатнинг банк-молия,иқтисодиёт, суғурта, лизинг каби соҳалари учун масъул вазирлик ва идоралари, компания ва концернларираҳбарлари иштирок этди, деб хабар беради ЎзА. КореяРеспубликаси Ўзбекистоннинг узоқ муддатли, ишончли ва вақт синовидан ўтган стратегик ҳамкорларидандир.Мамлакатимизнинг улкан иқтисодий салоҳияти, замонавий транспорт коммуникациялари, жўғрофий жойлашуви,юртимиздаги қулай сармоявий муҳит кўплаб давлатларнинг, хусусан, Жанубий Кореянинг ҳамкорликка қизиқишинитобора оширмоқда. Савдо алоқалари борасида Ўзбекистон ва Жанубий Корея ўртасида энг кўп қулайлик яратиштартиби жорий қилинган. Мазкур мамлакатнинг Ўзбекистонга шу вақтгача киритган жами сармояси 2 миллиард АҚШдолларидан ошади. Ўзбекистонда Жанубий Корея биланҳамкорликда 350 дан зиёд қўшма корхона ташкил этилган, ушбу мамлакатнинг 90 яқин компанияси ўз ваколатхонасиниочган. Улар савдо, тўқимачилик ва енгил саноат, тоғ-кон металлургияси, кимё ва озиқ-овқат саноати,машинасозлик, металлни қайта ишлаш, сайёҳлик, соғлиқни сақлаш, транспорт хизмати кўрсатиш каби соҳаларда ишюритади. Кореялик бизнес вакилларининг фаол иштироки натижасида юртимизда қатор стратегик лойиҳалар амалгаоширилмоқда. Хусусан, “Сурғил” кони негизида қиймати тўрт миллиард АҚШ долларлик Устюрт газ-кимё комплексибарпо этилмоқда. Тижорат тузилмалари, банклар, компанияларўртасидаги ҳамкорлик ҳам изчил ривожланмоқда. Бу савдо-иқтисодий, сармоявий ва молиявий соҳаларда иккимамлакат учун муҳим аҳамиятга эга қўшма лойиҳаларни амалга оширишга хизмат қилаётир. Анжуманда Ўзбекистон билан Жанубий Корея ўртасида банк-молия васуғурта соҳаларидаги ҳамкорликнинг бугунги ҳолати ва истиқболлари, бу борадаги алоқаларни янадаривожлантириш масалалари юзасидан фикр алмашилди.


ИИББ Фаластин ва Ўзбекистон футбол ўйинига ташриф буюурувчиларга мурожаат қилди - Darakchi\nСПОРТ 19.11.2019, 15:33\nТеглар: Футбол, Ўзбекистон, Фаластин\n19 ноябрь куни Жаҳон Чемпионати-2022 саралаш босқичи доирасида “Пахтакор” стадионида Фаластин ва Ўзбекистон терма жамоалари ўртасида футбол ўйини бўлиб ўтади. Учрашув 17.00 да бошланади.\nТошкент шаҳар Ички ишлар Бош бошқармаси футболга ташриф буюрувчиларга мурожаат билан чиқди:\n“Барча футбол мухлисларидан чипталарни олдиндан харид қилишларини ва ўйинга бошланишидан бир соат олдин келишни илтимос қиламиз.\nШахсий автомобилни уйда қолдириб, такси ёки жамоат транспортидан фойдаланишни тавсия этамиз.\nАгар ўз автомобилингизда келмоқчи бўлангиз, уни Ислом Каримов, Олмазор ва Навоий кўчалари четида қолдирмасдан, “Хумо Арена” муз комплексини кўп қаватли автотураргоҳида қолдиринг.\nШунингдек сиздан навбат билан стадионга киришни, тартибсизлик қилмасликни ҳамда сумка ва шахсий буюмларни текшириш қоидаларига риоя қилишингизни сўраймиз.\nНавбатда турганингизда, сиздан олдин турган одамлар стадионга киришларини кутиб туринг. Атрофдагиларни ҳамда жамоат тартибини ва сизнинг хавфсизлигингизни таъминловчи ҳуқуқни муҳофаза қилувчи органлар ходимларини ҳурмат қилинг.\nШунингдек ўзингиз билан ичимликлар, кунгабоқар писталарини, ширинликлар олиб келмасликни илтимос қилган бўлардик, аммо олиб келган тақдирингизда ҳам, улардан қолган чиқиндиларни стадион ўриндиқларида қолдирманг.\nЎзгалар меҳнатини ҳурмат қилинг!”


Атиги 99 долларлик смартфон Xiaomi Mi CC9 Pro’дан зўр макросурат олади! (+«жонли» видео) - Terabayt.Uz\nАтиги 99 долларлик смартфон Xiaomi Mi CC9 Pro’дан зўр макросурат олади! (+«жонли» видео)\nСмартфонсозлар ҳозирда телефонларнинг камераси бобида ҳам кимўзарга ҳаракат қилишаётганидан хабарингиз бор. Ҳозирда камерофонларга ўрнатилаётган резолюцияси энг юқори датчиклар 108 мегапикселлик сенсорлардир.\nЎҚИНГ: DxOMark’нинг бирйўла иккита рейтингида тахтни забт этган янги флагман билан танишинг! (+видео)\nЛекин хитойлик смартфонсоз – Oukitel компанияси вакиллари ғалати баёнот билан чиқишди: «Яхши танилмаган брендларнинг макрокамералари қалбаки бўлади, ҳаттоки улар алоҳида тасвир датчигига эга бўлса-да, характеристикалари эълон қилинганидан паст бўлади!»\nКомпаниянинг бундай баёнот билан чиқишдан кўзлаган мақсади – ўзи яқинда тақдим этадиган арзон смартфоннинг камера имкониятлари зўр эканини билдиришдир. Oukitel C18 Pro номли мазкур қурилма тўлақонли уч модулли камерага ва макросъёмка учун яхши сенсорга эга. Смартфонсоз бу моделини «Ҳақиқат ва сохтани ажрат» шиори билан илгари сурмоқда.\nOukitel бу даъвосининг исботини 108 мегапикселлик камерага эга илк смартфон – Xiaomi корпорациясининг Mi CC9 Pro камерофони билан таққослаб кўрсатган. Айтиш керакки, мазкур флагман дунё бозорига Mi Note 10 модели сифатида тақдим этилган, «қурилмаларни қийновчи» видеоблогер Зак Нельсон яқиндагина ўзининг JerryRigEverything каналида уни «Xiaomi’нинг энг мустаҳкам смартфони», дея мақтаган эди. Лекин...\nOukitel C18 Pro моделида эса бош камеранинг асосий сенсори атиги 16, кенг бурчакли иккинчи модули – 8, макрокамераси эса – 5 мегапикселлик аниқликда. Ишлаб чиқарувчи бу камераларнинг хусусиятлари чиндан ҳам айтилганидек эканлигига урғу бераётир. Бундан ташқари, смартфоннинг камераси расм сифатини яхшилаш учун сунъий интеллектни ҳам қўллайди.\nИшлаб чиқарувчига кўра, Oukitel C18 Pro атиги 99 долларлик бўлса-да, икки ярим баравар қиммат Xiaomi Mi CC9 Pro флагманидан макрокамера (ҳар иккаласида 5 МПлик) сифати бўйича устун келади. Буни исботлаш учун компания ҳар иккала смартфонда расмлар олиб кўрсатилган «жонли» видеони эълон қилган:\nOukitel C18 Pro диагоналига 6,55 дюймлик экранга ҳамда 4000 мА/соатлик аккумуляторга эга. Компания унинг бошқа хусусиятларини ҳозирча айтмаяпти, фақат 20 апрелда тақдим этилиши маълум. Шунингдек, савдонинг бошланишида уни махсус нархда – 99 доллардан сотишади, кейин эса нархи асл ҳолигача кўтарилади.\nШу ўринда эслатиб ўтамиз: Xiaomi нақ 144 мегапикселлик камерага эга смартфон тайёрлаяпти ва бу Mi 10S Pro ёки Mi CC10 Pro модели бўлади. Куни кеча яна 192 МПлик камерали смартфон ҳақида маълумот чиқди, лекин олдинроқ...\nЎҚИНГ: 256 МПлик камерали илк смартфонни ким тайёрлаганини биласизми?\n#Oukitel #Xiaomi #Android смартфон #камера #нархлар #камерофон #Xiaomi Mi CC9 Pro #Oukitel C18 Pro


СОҒЛИҚНИ САҚЛАШ ВАЗИРИ КЛИНИК ЎЛИМ ҲОЛАТИДАГИ БОЛАНИ ҚУТҚАРГАН ШИФОКОРНИ МУКОФОТЛАДИ Бош сахифа\nИжтимоий тармоқларда тарқалган клиник ўлим ҳолатидаги бола отоларинголог-шифокор томонидан қутқариб қолингани тасвирланган видеолавҳанинг аҳоли томонидан эътироф этилиши фидойи шифокорларимиз меҳнатига берилган муносиб баҳо бўлди.\nМазкур жараёнда қаҳрамонлик кўрсатган 41 ёшли шифокор Сергей Владимирович Тобиас “Соғлиқни сақлаш аълочиси” кўкрак нишони билан тақдирланиб, ушбу мукофот Соғлиқни сақлаш вазири Алишер Шадманов томонидан тоширилди.\nВазир шифокорга мукофотни топширар экан, халқимиз саломатлигини асрашда тиббиёт ходимларининг ўрни ниҳоятда муҳимлигини эътироф этган ҳолда, бунда тажрибали ҳамда ўз вазифасига маъсулиятги соҳа фидойиларининг хизмати катта эканини таъкидлади.\nЎз навбатида Сергей Тобиас сўнгги йилларда тиббиёт ривожига, тиббиёт ходимларини қўллаб-қувватлашга давлатимиз томонидан алоҳида эътибор қаратилаётгани сабабли соҳа янада ривожланиб, аҳолининг сифатли ва самарали тиббий хизматдан фойдаланиш имконияти кенгайиб бораётганини қайд этиб, бундан буён ҳам бор билим ва тажрибасини инсонлар саломатлигини асраш йўлида сафарбар этишини таъкидлаб ўтди.\nЭслатиб ўтамиз, Тошкент педиатрия тиббиёт институтини тамомлаган, пойтахтимиздаги хусусий шифохоналардан бирида фаолият юритиб келаётган Сергей Тобиас гарчи реаниматолог бўлмаса ҳам касб маҳоратини намойиш этиб, клиник ўлим ҳолатида олиб келинган 2 ёшли бола Умар Нуриллаевни қутқариб қолган. Шундан сўнг бемор 3-сон болалар клиник шифохонасига тез ёрдам машинасида, шифокор кўриги остида юборилган. Ушбу шифохонада барча даволаш муолажалари амалга оширилган.\n– Фарзандимни қутқариб қолган шифокордан жудаям миннатдорман. Ота сифатида шифокорнинг бу фидойилигини ҳеч нарсага қиёслай олмайман. Бу ҳолат мен учун ҳақиқий қаҳрамонлик, – дейди 2 ёшли Умар Нуриллаевнинг отаси Дилшод Раззоқов. – Ушбу жараёнда битта шифокор тимсолида минглаб шифокорларимизнинг эзгуликка бой фаолиятининг масъулиятини, шарафини янада чуқурроқ ҳис этдим. Тиббиёт соҳасидаги жадал олиб борилаётган ислоҳотлар ҳам бежиз эмас. Бунинг ортида минглаб инсонларнинг саломатлиги, қувончи мужассам экан.\nАҳамиятли жиҳати, икки ёшлик болани ҳаётга қайтараётган воқеалар тасвирланган видео минглаб маротаба кўрилди ва улашилди. Юзлаб интернет фойдаланувчилари томонидан шифокорнинг профессионал ва инсоний саъй-ҳаракатлари учун миннатдорлик билдирилди. Аслида кўпминг сонли шифокорларимиз фаолиятида бундай ҳолатлар тез-тез учраб туради. Шу боис ҳам уларнинг ҳар бир иш куни қаҳрамонликдир.\nҲозирги вақтда сайтда: 23та фойдаланувчи\nСайтдан рўйхатдан ўтган фойдаланувчилар сони: 27338


Равшан Ҳайдаров водий дербиси олдидан жамоаларнинг имкониятларини баҳолади » Ўзбекистон янгиликлари – Zamin.uz\nВодий дербиси олдидан таниқли мутахассис Равшан Ҳайдаров ўз фикрлари билан ўртоқлашди.\nБугун Суперлиганинг 17-тури доирасида яна учта ўйин ўтказилади ва шу билан мазкур турга ҳам якун ясалади. Яширишнинг ҳожати йўқ, бугун кўпчиликнинг диққат-эътибори Андижондаги «Соғлом авлод» стадионига қаратилади. Боиси, водий дербиси номи остида «Андижон» ён қўшниси – «Навбаҳор»ни қабул қилади.\nУшбу жамоаларнинг биринчи даврадаги учрашуви ҳам жуда шиддатли, ҳиссиётларга бой тарзда кечганди ва ўшанда ғолиб номи aниқланмаганди – 1:1. Бунинг устига учрашувдан олдин иккала жамоанинг мухлислари ўзаро дўстлик ва бирдамлик ришталарини мустаҳкамлаш мақсадида бир пиёла чой устида яқин муносабатларини мустаҳкамлаган ҳолда бир-бирларига омад тиладилар.\nАндижонда ўтадиган баҳсда ҳам ўйин «ҳарорати»нинг юқори даражаси кузатилиши кутилмоқда. Бунинг устига андижонликлар иккинчи даврани кўтаринки руҳда бошлашди ва ҳали Суперлиганинг иккинчи даврасида мағлубиятга учрашгани йўқ. Наманганликларда эса вазият аксинча тус олмоқда. Улар иккинчи даврада ҳали ғалаба қозонишгани йўқ. Иккала жамоани фақат ғалаба қониқтирадиган бундай ўйинлар эса ишонамизки, чемпионатимизнинг жозибасини янада ошира олади.\nШунинг учун кўплаб мутахассисларнинг ҳам эътибори водий дербисига қаратилмоқда. Ўзбекистон олимпия терма жамоаси мураббийи, таниқли мутахассис Равшан Ҳайдаров ҳам «Андижон» ҳамда «Навбаҳор» жамоалари ўртасидаги учрашувга катта қизиқиш билан қарамоқда. Шу сабабли Равшан Акмалович мазкур дерби олдидан ўзининг фикрлари билан ўртоқлашди.\n- Албатта, водий дербиси доирасидаги «Андижон» ҳамда «Навбаҳор» жамоалари ўртасида жуда қизиқарли ўйин бўлиши кутилмоқда, - дея гап бошлади, Ҳайдаров. - Масалан, андижонликлар иккинчи даврани яхши бошлашди ва охирги турда сафардаги ғалабадан кейин уларнинг руҳий ҳолати яхши. Ўйлайманки, мезбонлар ушбу учрашувга ҳар томонлама яхши ҳолатда етиб келишди.\n«Навбаҳор»да эса аксинча вазият бўлди. Охирги ўйинларда наманганликлар ўзлари кутган натижаларга эриша олишмаяпти. Лекин «Навбаҳор» мавқеини тўғрилаш, «Андижон» эса ўрнини янада мустаҳкамлаш учун ҳаракат қилади. Шунинг учун ҳам водий дербиси ҳужумкор ва қизғин тарзда кечади.\nБу чинакам дерби! Иккала жамоалар ўртасидаги тўқнашувлар ҳар доим ўта кескин ҳамда муросасиз руҳда ўтган. Ишонаманки, бу сафар ҳам мухлисларга ёқадиган, чиройли ўйин бўлади.\nИмкониятларга келсак, бу борада иккала жамоаники тенг. Тўғри, бугунги кунга келиб «Андижон» жамоаси кўтаринки руҳда бўлиши мумкин. Аммо «Навбаҳор» омадсизликка учраётган бўлса-да, уларнинг ўйинларида мазмун ва ҳужумкорлик кўриниб турибди. Айниқса, уларга охирги нуқтани қўйишда аниқлик етишмаяпти. Ўйлайманки, бугун ҳам «Навбаҳор» ўз олдига фақат уч очкони қўлга киритиш учун майдонга тушади. Мухлислари олдида меҳмонлар ҳам ўзларини кўрсатишга ҳаракат қилишади. Ўз навбатида «Андижон» жамоаси ҳам ўз уйида минглаб ишқибозлари қаршисида ғалаба учун борини беради. Менимча, бундай пайтда жамоаларнинг имкониятларини 50х50 баҳолай оламан, - дея фикр билдирди, Ҳайдаров.\nЯнгиликлар » Спорт » Равшан Ҳайдаров водий дербиси олдидан жамоаларнинг имкониятларини баҳолади\n09:27 Баҳром Ҳайдаров: "Қизил карточка ўйинга таъсир қилди"\n06:00 Суҳроб Бердиев: "Намойиш қилаётган ўйинимдан қониқаётганим йўқ"\n21:06 «Водий дербиси» дўстона дуранг билан якунланди\n12:11 Равшан Эрматов: "Бундай дербилар футболнинг безаги ҳисобланади"\n15:03 Водий–Тошкент дербиси, cамарқандча ирода: барчасига бугун гувоҳ бўласиз!


Ўзбекистонда поликлиникалар тармоғи ЖССТ тавсиясига кўра кенгайтирилади - xabar.uz\nЎзбекистонда поликлиникалар тармоғи ЖССТ тавсиясига кўра...\nЎзбекистонда поликлиникалар тармоғи ЖССТ тавсиясига кўра кенгайтирилади\n18.03.2022 15:17 0 1204\nЖаҳон соғлиқни сақлаш ташкилотининг тавсиясига кўра, бирламчи тиббий хизмат пункти 3 километр узоқликда ёки пиёда боришда 20 дақиқалик масофани ташкил этиши керак. Бу ҳақда Шавкат Мирзиёев тиббиёт ходимлари билан учрашув вақтида таъкидлаб ўтди.\nДавлат раҳбарининг айтишича, жойларда фуқароларимизга тез, қулай ва сифатли тиббий хизматларни кўрсатиш бўйича, алоҳида манзилли чора-тадбирлар амалга оширилади. Бунинг натижасида, 85 фоиз муаммоларни бирламчи тиббиёт муассасаларида ҳал қиладиган тизим яратилади.\nАвваламбор, жойларда поликлиникалар тармоғи янада кенгайтирилади.\n2022 йилда 136 та ва 2023 йилда яна 140 та янги поликлиника фаолияти йўлга қўйилади;\n2023 йилдан бошлаб, жойлардаги поликлиника филиаллари негизида, 1 минг 100 та оилавий шифокор пунктлари ташкил этилади.\nШу тариқа қарийб 1 миллион нафар аҳоли тиббий хизмат билан қамраб олинади.\nШунингдек, 2 мингдан зиёд олис ва чекка маҳаллаларда тиббиёт пунктлари ташкил этилади.\nУлар орқали олис ва чекка ҳудудлардаги 4 миллион нафар аҳолига бирламчи тиббий хизмат кўрсатиш йўлга қўйилади.\nШавкат Мирзиёев тиббиёт ходимлари ЖССТ


Uzwebiston: Чорва моллари учун заҳарли эмдори тарқатганлар жазоланди - BBC O'zbek\nUzwebiston: Чорва моллари учун заҳарли эмдори тарқатганлар жазоланди\nЎзбекистонда чорва моллари учун заҳарли эмдориларни тарқатишда айбланган шахсларга ҳукм ўқилган.\n12uz.com интернет саҳифаси хабарига кўра, айбланувчилар 3-13 йилгача озодликдан маҳрум қилинган.\nЖиззах вилояти жиноят ишлари бўйича маҳкамасига таяниб хабар қилинишича, 2012 йил ёзи охирларида жиззахлик шахс қозоғистонлик жиноий ҳамкорлари ёрдамида Ўзбекистонга 228 мингта чечакка қарши сохта вакцина олиб кирган. Ва уларни кичик миқдордан ўз таниш-билишлари, ветеринарлар ва чорва мутахассисларига тарқата бошлаган. Заҳарли эмдорилар айни шахслар тарафидан бошқаларга ҳам сотилган.\nЖиззах вилояти маҳкамаси вакилидан иқтибос келтирилишича, эмдорилар кўплаб чорва моллари қирилиб кетишига сабаб бўлган. Етказилган зарар кўлами жуда катта экани айтилади.\nХабарга кўра, 20дан ортиқ дейилаётган судланувчилар Ўзбекистон Республикаси Жиноят кодексининг бир неча моддаси бўйича айбловларга иқрор бўлишган.\nЎтган йил охирларида Ўзбекистон Давлат Ветеринария хизмати август ойи охири-сентябр ойи бошида Қозоғистондан Ўзбекистонга 198 мингта сохта вакцина контрабанда йўли билан олиб кирилгани аниқлангани ҳақида хабар қилганди.\nЎзбекистон Давлат Ветеринария хизмати мулозими ўшанда эмдорилар таркибида Ауески касаллиги вируси бўлгани аниқланганини айтган.\nЭмдориларда "Қўй чечагига қарши вакцина" ва "Бутунроссия Ветеринария ва микробиология илмий-тадқиқот институти" деган ёзувлар бўлган.\nЎзбекистоннинг Жиззах, Қашқадарё ва Самарқанд вилоятларида 45 мингга яқин қўй ушбу қаерда ишлаб чиқарилгани номаълум вакциналар билан эмланганидан кейин касаллангани аниқланган.\nЗарурий чораларни кўриш мақсадида чорвачилик мутахассисларидан иборат гуруҳ тузилган ва касаллик тарқалган минтақаларда текширув олиб борилган. Натижада 75 фоиз заҳарли дорилар билан эмланган чорва моллари қутқариб қолингани хабар қилинади.\nЎзбекистонда сохта эмдоридан нобуд бўлган чорва сонини ким билади?


АҚШ Сенати президент ваколатларини чеклашга қарор қилди - zarnews.uz\nАмерикалик сенаторлар АҚШ президентининг ҳарбий куч ишлатишда ваколатларини чеклашни илгари сурди. Бу ҳақдаги тегишли қонун лойиҳаси муаллифлари - демократ Тим Кейн ва республикачи Тодд Янг, деб хабар берди “ТАСС”.\nҚонунчиликни ўзгартиришга сабаб АҚШ президенти Жо Байденнинг буйруғи билан Сурияга амалга оширилган ҳаво ҳужумлари бўлди. "Ҳаво ҳужумлари шуни кўрсатадики, партиядан қатъи назар, ижро этувчи ҳукумат ўз ҳарбий ваколатларини кенгайтиришда давом этади", дейилди Сенатда. Лойиҳа муаллифларининг фикрига кўра, амалдаги қонунлар мамлакатга Яқин Шарқда йигирма йил давомида "чексиз урушлар" олиб боришга имкон беради.\nГап 2001 йил сентябрь ойида АҚШда содир бўлган қатор терактлардан сўнг Конгресс томонидан қабул қилинган «Америка президенти қонун чиқарувчилар розилигисиз ҳарбий куч ишлатиши мумкин» бўлган ташаббусни бекор қилиш ҳақида кетмоқда.\nАҚШ ҳарбийлари 26 февралга ўтар кечаси Сурия ҳудудига авиазарбалар берди. Уларнинг мақсади Эрон томонидан қўллаб-қувватланадиган ҳарбийлар инфратузилмаси эди. Ҳаво ҳужумида камида 17 киши ҳалок бўлди. Пентагоннинг таъкидлашича, зарбалар АҚШ ва Ироқдаги коалиция вакилларига қарши сўнгги ҳужумларга жавобан бўлган.


Минск суди NEXTA Телеграм каналини ва унинг логотипини экстремистик деб топди — Sof.uz\nЖАҲОН 160,897,667 139,709,387 3,340,008\n20.10 17:36 152 Жаҳон\nNEXTA Телеграм канали ва унинг логотипи Белорусда экстремистик материаллар сифатида тан олинадиган бўлди. Бу ҳақда ТАСС хабар беради.\nУнга кўра, сешанба куни "Минск марказий округ судининг қарори билан Телеграм Интернет-мессенжери - NEXTA-Live ахборот канали ва NEXTA логотипи экстремистик материаллар деб топилди".\nХабар қилинишича, ушбу қарор канал таҳририяти номидан ҳам, обуначилар номидан ҳам видео ва нашрларнинг мазмуни билан боғлиқ. БелТА агентлигининг аниқлик киритишича, "гап тартибсизликларни амалга оширишга қаратилган ташкилот ва жамоат чақирувлари тўғрисида кетмоқда".\nБелорус Ахборот вазирлиги NEXTA-Live Телеграм каналини ва NEXTA логотипини республика экстремистик материаллари рўйхатига киритиши ва шу каби номларни ўз ичига олган ахборот ресурсларига киришни чеклаш ва уларни Белорус сегментида тарқатмаслик чораларини кўриши керак. Суд қарори дарҳол ижро этилиши белгиланган.\nтелеграм суд Беларусдаги намойишлар\n11.05 23:25 1437\n26.12 20:11 363 Ўзбекистон\nTelegram'даги гуруҳларда овозли чат ташкил этиш имконияти пайдо бўлди\n23.12 21:31 351 Технология\n27.10 12:40 294 Жаҳон


Хитойлик кунг-фу устаси Майк Тайсоннинг бармоғини бехосдан синдириб қўйди » Ўзбекистон янгиликлари – Zamin.uz\n21-05-2015 | 17:41\nZAMIN.UZ / Спорт / 21 Май 2015 года785\nХитойлик кунг-фу устаси ва режиссёр Донни Йен собиқ мутлақ жаҳон чемпиони, афсонавий боксчи Майк Тайсоннинг бармоғини бехосдан синдириб қўйди. BoxingScene нашрининг хабар беришича, собиқ боксчи “Ип Ман” фильмининг 3-қисмини суратга олиш пайтида жароҳат олди, деб ёзади Kun.uz.Воқеа Тайсон ва Йен орасидаги жанг саҳналарини олиш пайтида юз берди. Хитойлик Тайсонга тирсаги билан зарба берди ва унинг бармоғини бехосдан синдириб қўйди. Боксчи шунга қарамай, саҳна кўриниши охиригача олинишини талаб қилди ва шундан кейингина шифокорларга бармоғини кўриб қўйишлари учун рухсат берди.Тайсон тиббий кўрикдан ўтгандан кейин ҳазиллашиб, уни ҳеч ким овутмаётганидан шикоят қилди. АҚШлик боксчи “аввал ҳамма менинг Йенга жароҳат етазиб қўйишимдан хавотирланишаётган эди, бироқ акси бўлиб чиқди”, деб ҳазиллашиб қўйди.


18:00 / 28.04.2019 | Rasulbek!!! | 2218\nАссалому алайкум! Шу кунларда Қозоғистон давлатида юртимизга қайтаётган автобус ҳалокатга учраб 10 нафар йўловчи ҳалок бўлганини интернет тармоғида ўқидик, афсусландик. Бу хабарда вафот этган 10 нафар инсон Ўзбекистонликлар деб кўп тармоқлар ёзишди. Аслида бундай бўлмади. Ёлғон хабар тарқатишнинг гуноҳи ҳақида айтиб берсаларинг. Ҳалокатда вафот этган инсонларни оилаларига Аллоҳ сабр берсин.\n- Ва алайкум ассалом! Аллоҳ таоло мўминларни бирор киши ҳақида ёлғондан ҳукм чиқариб қўймасликлари учун “Ҳужурот” сурасида қуйидагича марҳамат қилган:\n6. Эй иймон келтирганлар! Агар фосиқ хабар келтирса, аниқлаб кўринглар, билмасдан, бир қавмга мусибат етказиб қўйиб, қилганингизга надомат чекувчи бўлманглар.\n«Расулуллоҳ соллаллоҳу алайҳи васалламнинг ҳузурларига борганимда, у киши мени Исломга даъват қилдилар, мен Исломга кирдим ва иқрор бўлдим. Сўнгра мени закотга чақирдилар, унга ҳам иқрор бўлдим. Сўнгра: «Эй Аллоҳнинг Расули, рухсат берсангиз, бориб, қавмимни Исломга ва закот беришга чақирсам, ким кўнса, закотларини жамлаб қўйсам, фалон вақтда бир вакил юборсангиз, мен жамлаган закотларни олиб келса», – дедим».\nСўнгра Ҳорис розияллоҳу анҳу ўзига эргашганларнинг закотини жамлаб қўйиб, кутди, Набий алайҳиссалом вакил юборишлари лозим бўлган вақт келди, лекин вакил келмади. Ҳорис, мендан Аллоҳнинг ва Набийсининг аччиғи чиқди, шекилли, деб гумон қилди ва ўз қавмининг аъёнларини жамлаб:\n«Расулуллоҳ менга вакил юбориш учун вақт белгилаган эдилар. Вакил келиб, мендаги закотни олиши керак эди. Расулуллоҳ ваъдага хилоф қилмайдилар, вакилларининг ушланиб қолишини аччиқлари чиққанлигидан деб биламан. Келинглар, ўзимиз Расулуллоҳнинг ҳузурларига борайлик, – деди.\n– Эй Аллоҳнинг Расули, Ҳорис закотни бермасдан, мени ўлдирмоқчи бўлди, – деди. Набий алайҳиссаломнинг ғазаблари чиқди ва Ҳорисга гуруҳ юбордилар. Юборилган кишилар энди Мадинаи Мунавварадан чиққан эдилар, олдиларидан Ҳорис розияллоҳу анҳу одамлари билан чиқиб қолдилар. Юборилганлар:\n– Ана, Ҳориснинг ўзи келяпти, – дедилар. Ҳорис розияллоҳу анҳу яқинлашиб келиб:\n– Нима учун?, – дедилар. Улар:\n– Йўқ, сизни ҳақ билан юборган Зотга қасамки, уни кўрмадим ва у менинг олдимга келгани ҳам йўқ, менинг олдимга Расулуллоҳнинг вакили бормагани учун, Аллоҳнинг ва Унинг Расулининг мендан аччиғи чиқдимикин, деб бу ерга ўзим келдим, холос, – дедилар. Шу пайт «Эй иймон келтирганлар! Агар фосиқ хабар келтирса, аниқлаб кўринглар…» ояти нозил бўлди».\nШу ерда имом Аҳмад ибн Ҳанбалнинг ривоятлари тугайди. Мазкур ривоятда кишини ажаблантирадиган ҳолатлардан бири – Расулуллоҳнинг вакиллари Валид ибн Уқбанинг айтилган ерга бормасдан, қўрқиб, орқага қайтиб келиб, ёлғон сўзлашидир. Одатда, саҳобийлардан бундай иш содир бўлиши амри маҳол. Бу ҳақда аввалги уламолар ҳам кўп фикр юритганлар, турли мулоҳазаларни билдирганлар. Лекин қиссани яхшилаб ўрганиб чиқсак, ажабланишимизга ўрин қолмайди, деб ўйлайман. Нега Расулуллоҳнинг вакиллари келмаяпти, деб ташвишланиб, қавми билан ўзи боришга аҳд қилган Ҳорис ибн Аби Зирор Хузоъий розияллоҳу анҳу от-уловни ҳозирлаб, кийиниб, қуролланиб, йўлга чиқмоқчи бўлиб турганларида, Валид розияллоҳу анҳу бу ҳолни узоқдан кўриб ёки бировдан эшитиб, булар диндан қайтишган экан, билмабмиз-да, мана, қуролланиб чиқишяпти-ку, деб қўрққан бўлиши турган гап. У орқасига қайтган, Ҳорис розияллоҳу анҳу ҳам ўз йўлларида давом этганлар. Шунинг учун ҳам Пайғамбаримиз юборган иккинчи гуруҳ Мадинаи Мунавварадан чиқар-чиқмас, улар етиб келишган.\nБу ояти карима мусулмонлар ҳаётидаги энг муҳим масалани муолажа қилади. У ҳам бўлса, хабарни қабул қилиш масаласи. Агар хабар Аллоҳдан ва Набий алайҳиссаломдан бўлса, сўзсиз қабул қилиш вожибдир. Қабул қилмаганлар гуноҳкори азим, кофир бўладилар. Энди одамлардан хабар қабул қилишга келсак, бу бир неча турга бўлинади. Аввало, хабарчи динда, сўзида ўта ишончли киши бўлса, унинг хабари қабул қилинади. Хабарчи фосиқ бўлса, яъни умрида бирор марта ёлғон гапирган, шариат ҳукмларидан бирортасига бирор марта амал қилмаган бўлса ёки унинг ишончли-ишончсизлиги маълум бўлмаса, дейликки, нотаниш одам ёки хабари синаб кўрилмаган кимса бўлса ва ҳоказо, унинг хабари текширилмай туриб, қабул қилинмайди. Бошқа ишонч¬ли манбалардан хабарнинг тўғрилиги собит бўлсагина, қабул қилинади.\nУшбу сураи каримада Аллоҳ таоло мўмин-мусулмонларга хитоб қилариб, учинчи марта:\n«Эй иймон келтирганлар!» – демоқда. Демак, улар учун жуда ҳам муҳим бўлган бир хабарни етказмоқчи.\n«...билмасдан, бир қавмга мусибат етказиб қўйиб, қилганингизга надомат чекувчи бўлманглар», – демоқда.\n«Надомат» афсусланишдир. Афсусланиш бўлганда ҳам, доимий, бардавом афсусланишдир. Мисол учун, сабаби нузулдаги ҳодисани олсак. Агар Валиднинг гапига ишониб, суриштириб, аниқламасдан туриб, кофир бўлибди, деб Ҳорис ўлдириб қўйилганида, ҳақиқатни билгандан сўнг ҳамма доимий надоматда қолган бўлар эди. ("Тафсири Ҳилол" китобидан). Валлоҳу аълам!\nМавзуни нима дейишни ҳам билмадим


Бидъат аҳлидан огоҳлантириш » Тавҳид\nБидъат аҳлидан огоҳлантириш\n920 марта ўқилган\nШайх Абдулазиз ибн Абдуллоҳ Рожиҳий\nБарча мақтовлар оламларнинг Роббиси Аллоҳга хосдир. Аллоҳнинг бандаси ва элчиси Пайғамбаримиз Муҳаммадга, аҳли оила ва барча саҳобаларига Аллоҳнинг саловату саломлари ва баракалари бўлсин.\nУшбу «Суннат Асослари» китобининг қирқ биринчи боби ҳавои-нафс аҳли билан ҳамсуҳбат бўлишдан қайтарув ҳақида. Ҳавои-нафс аҳлидан мурод – бидъат аҳлидир. Уларни «ҳавои-нафс аҳли» деб айтилишига сабаб, улар ҳавои-нафслари ва (ўзларининг) қарашларига асосланиб амал қилишади, шунинг учун шариат ҳужжатларига хилоф қилишади. Шу сабабдан улар «ҳавои-нафс аҳли» деб номланишди, аҳли сунна ва жамоатдан фарқли ўлароқ. Уларни аҳли сунна деб аташади, суннат ва жамоат аҳли. Бидъат аҳли, ҳавои-нафс аҳлига келсак, улар ҳавои-нафсларига эргашишади. «Аллоҳ томонидан ҳидоятланмаган ҳолда ўз ҳавои нафсига эргашган кимсадан ҳам йўлдан озганроқ ким бор?!» (Қасас: 50).\nМуҳаммад айтадики, яъни муаллиф роҳимаҳуллоҳ, Муҳаммад ибн Абдуллоҳ ибн Аби Заманин, айтадики: «Аҳли сунна залолатга оғган ҳаво аҳлини айблаб келади ва улар билан ҳамсуҳбат бўлишдан қайтаради. Уларнинг фитнасидан (одамларни) қўрқитиб, режаларидан хабардор қилиб келади. Ушбу ишни уларни ғийбат қилиш ва уларга таъна етказиш деб билмайди». Яъни аҳли сунна вал жамоа бидъат аҳлини айблаб келади, бидъатларидан огоҳ қилади ва бидъатларини инкор қилади, бидъатчилар одамларга зарар етказмасликлари ва уларни динларидан оғдирмасликлари учун одамларни улар билан ҳамсуҳбат бўлишдан қайтаради, фитнасидан (одамларни) қўрқитади, ҳолатларидан хабардор қилиб келади, Аллоҳнинг шариатига хилоф сифат ва ахлоқларидан хабардор қилиб келади. Шу вақтнинг ўзида улар буни ғийбат қилиш деб ҳисоблашмайди, ҳатто агар бу улар йўқлигида бўлса ҳам ва уларга таъна етказиш деб билмайди. Нега? Чунки бунда фойда бор, (бу ҳам бўлса) бидъатларидан огоҳ қилишлик. Уларнинг тирик ёки ўлганлигининг фарқи йўқ. Набий соллаллоҳу алайҳи ва салламнинг: «Ўлганларингизни ҳақорат қилманг, дарҳақиқат улар қилмишларига равона бўлишди» сўзларидан бидъатчиларни мустасно қилинади. Чунки агар ўлган одам бидъатчи бўлса, унда одамларни унинг бидъатидан огоҳлантирилади, ҳатто бу ўша бидъатчига таъна етказиш бўлса ҳам. Чунки бунда тирикларга фойда бор. Аммо агар ўлган одам бидъатчи бўлмаса, унда ўлганга таъна етказиш мумкин эмас. Сабаби Набий соллаллоҳу алайҳи ва саллам шундай дедилар: «Ўлганларингизни ҳақорат қилманг, дарҳақиқат улар қилмишларига равона бўлишди». Аммо агар у бидъатчи бўлган бўлса, унда одамларни унинг бидъатидан огоҳлантирилади ва бу бидъатчига нисбатан ғийбат ҳисобланмайди. Балки бу насиҳат, у ўлган ёки тирик бўлишининг фарқи йўқ.\nАҳли илмлар ўз китобларида бидъатчининг бидъатидан огоҳлантиришни тўхтатишмаган. Бунга имом Барбаҳарий роҳимаҳуллоҳнинг ақида китобларида айтган сўзлари мисол бўлади: «Калом илмига назар солишдан ва калом аҳлидан эҳтиёт бўл. Асарларга ва асар аҳлига эргаш, улардан сўра, улар билан ҳамсуҳбат бўл ва улардан илм ол». Сўнг дедилар: «Шавқ ва муҳаббатга чақирувчилар билан ҳамсуҳбат бўлишдан эҳтиёт бўл…» – яъни сўфийлар билан. «… Аёллар билан ҳилватда қоладиган ва сўфийларнинг мазҳабига чақирадиганлар (билан ҳамсуҳбат бўлишдан эҳтиёт бўл). Чунки дарҳақиқат бу одамларнинг барчаси залолатдадир». Имом Ибн Батта «ал-Ибана ал-Кубро» китобларидаги боб номини: «Қалбни касал қиладиган ва иймонни бузадиган одамлар билан дўстлашишдан эҳтиёт бўлиш ҳақидаги боб» деб номлаганлар.\nАҳли сунна бидъатчилардан, улар билан ҳамсуҳбат бўлишдан, улардан илм олишдан, уларга қулоқ солишдан, жанозаларига эргашишдан, касал бўлганида зиёрат қилишдан огоҳлантиришдан тўхтамаганлар. Чунки бидъатчилар қалбни касал қилади, чунки улар билан ҳамсуҳбат бўлган дўст дўстига таъсири бўлади. Солиҳ дўст ҳамсуҳбат бўлганига таъсир қилади ва ёмон дўст ҳамсуҳбат бўлганига таъсир қилади. Набий соллаллоҳу алайҳи ва саллам саҳиҳ ҳадисда айтадиларки: «Яхши дўст билан ёмон дўстнинг мисоли худди мушк сотувчи (аттор) билан (темирчининг) босқонига дам урувчига ўхшайди. Мушк сотувчи ё мушкидан сизга ҳадя қилади ё ундан сотиб оласиз ёки ҳеч бўлмаса ундан хушбўй ҳид топасиз». Яъни мушк сотувчидан ҳар қандай ҳолатда ҳам фойда оласан. Солиҳ ҳамроҳ ҳам худди шундай: ёки сени яхшиликка чорлайди, ёки сени ёмонликдан огоҳ қилади. «Босқонга дам урувчи эса ё кийимингизни куйдиради ё эса ундан бадбўй ҳид топасиз». Яъни ундан ҳар қандай ҳолатда ҳам зарар кўрасан. Ёмон ҳамроҳ ҳам худди шундай: ёки сени яхшиликдан узоқлаштиради, ёки сени ёмонликка бошлайди ва сен ҳар қандай ҳолатда ҳам зарар кўрасан.\n/ Кутубхона / Манҳаж / Бидъат аҳлидан огоҳлантириш